Grágás

Grágás (frøðiheiti - Anser anser) er ein prúður og bæriligur fuglur, grásprøklut á liti. Nevið - ja, ikki er gott at vita, hví bøkur siga tað vera reytt ella gulligt-reytt, tí tað er gult á teimum, ið her síggjast. Føturnir eru bleikreyðir. Tær eiga víða um Norðurevropa og Asia. Móti vetri flyta tær suður í lýggjari lond. Um várið síggja vit tær flúgva í flokkum norðureftir. Ein flýgur fyrst, og so hinar sum tvær strikur aftur úr henni, so flokkurin verður sum ein kíli at síggja. Tá fær hvør lívd av tí, sum undan henni er, so hetta lættir um flogið. Hin fyrsta hevur tað stravnast, og tí skiftast tær títt um at vera fyrstar, so at kílin ofta verður til eitt W. Tær eru á veg til Íslands. Har eiga tær víða um, nærindis tjørnum og vøtnum.

Varnar eru tær altíð; reiðrið fáa tær sær har, sum tað er ringt at finna og ilt at koma at; og meðan bøgan ger tað, situr steggin nakað frá og skimast væl uttanum. Tá ið ungarnir eru nakað vaksnir, fara tey at teimum stóru vøtnunum, hvørt hýski fyri seg; og hugnaligt er at síggja tey: fyrst gongur mamman, so ungarnir og aftast pápin; hann lyftir høvdið høgt og hyggur allar vegir, um vandi skuldi verið á ferð. Móti heysti fara tær suður aftur, og tá hvíla tær seg stundum nakað her í Føroyum og fáa sær gras at bíta. Ikki sjáldan koma tær í bøin, men tær halda seg væl burtur frá gørðunum og øðrum, sum fólk kann fjala seg undir.

Inntil minni enn stórthundrað (120) ár herfyri (uml. 1830) áttu grágæs í Føroyum so væl sum aðrastaðni. Eina mest mundu tær vera í Vágum, uttan um og millum bæði tey stóru vøtnini. Nakað av ungunum varð beinskert og tikið á hvørjum ári, tó ikki meir enn so, at skipanin stóð við. Men um syftunsøku1), tá ungunum leið væl ímóti at vera floygdir, vórðu tær gomlu fjaðursárar, so tær sluppu ikki á flog. Tey bjargaðu sær tá úti á vøtnunum. Men so tóku "teir stóru" í Havn sær fyri at koma við bátum og soldátum vestur í Vágar um hesa tíðina. Teir fóru á vatnið og tóku bæði ungt og gamalt. Tá doyði grágásin út í Vágum. Tað hoyrist, at einstakar nú í hesum seinnu árunum eru aftur farnar at eiga í tveimum ella trimum støðum í Føroyum; teir, ið vita reiðrini, vilja dylja fyri, hvar tey eru, og tað gera teir beint.

Sí eisini
 Fuglar í Føroyum

Keldur
 Mikkjal á Ryggi: Fuglabókin, Dýralæra II. 1951.

Fuglar
Anseriformes


Snjógás

Snjógás (frøðiheiti - Chen caerulescens, Anser caerulescens)

Sí eisini
 Fuglar í Føroyum

Fuglar
Anseriformes


Øshvít gás

Øshvít gás (frøðiheiti - Branta canadensis) er nógv minni hvít um høvdið enn brandgásin. Hon er morreyð á bakinum, hálsurin svartur, og høvdið svart. Aftan fyri eygað niður undir øsið er hon hvít. Flestu øshvítu gæsnar, sum eru at síggja í Norðuratlantshavi, eru minst líka stórar sum grágæs, men gæs úr øðrum greinum kunnu vera munin minni. Eingilskar øshvítar gæs, slopnar úr lindum, villast upp í stovnin og økja hann javnan, og tær eru fleiri og fleiri at síggja í Norðuratlantshavi.

Sí eisini
 Fuglar í Føroyum

Fuglar
Anseriformes


Brandgás

Brandgásin (frøðiheiti - Branta leucopsis) er lík helsingagás í stødd og vakstrarlag. Á bringuni og hálsinum er hon svørt, og á skallanum við; annars er høvdið bleikt, at siga hvítt. Omaná er hon sprøklut, í neðra mest hvít; høvd og føtur eru svørt. Hon eigur í somu kuldalondum sum helsingagásin. Í seinnu tíð hevur hon bara hendinga ferðir sæst í Føroyum.

Kelda

Sí eisini
 Fuglar í Føroyum

Fuglar
Anseriformes


Helsigás

Helsigásin (frøðiheiti - Branta bernicla) er til støddar nakað sum æða. Um høvur og háls er hon svørt; báðumegin á hálsinum er ein hvít tvørstrika - helsið, sum hon hevur navnið av. Omaná er hon dimmgrá; í neðra eru tær, sum higar koma, bleikar, mest hvítar. Nev og bein eru svørt. Hon eigur einans í kaldastu londum, sum Norðurgrønlandi, Svalbarði og norðuroddum av Siberia. Higar koma tær stundum um heystið. Tær halda seg tá mest á sjónum; men stundum koma tær á land, og kunna tá leggjast upp í heimagæs ella dunnur og gerast so spakar, at tær eta korn, sum blakað verður teimum. Men verður skot loyst nær hjá, so rýma tær og síggjast ikki aftur. Tamd helsigás verður sera fólkaalskin.

Keldur

Sí eisini
 Fuglar í Føroyum

Fuglar
Anseriformes


Royðuont

Royðuont (frøðiheiti - Tadorna ferruginea)

Sí eisini
 Fuglar í Føroyum

Fuglar
Anseriformes


Kápureyð ont

Kápureyð ont (frøðiheiti - Tadorna tadorna) eigur vanliga við strendurnar í Vesturevropa og er eisini langt inn í Ásia. Í Norðuratlantshavi eigur kápureyð ont í Orknoyggjum og Ytru Suðuroyggjum og færri í Hetlandi. Sjáldsamur ferðafuglur í Íslandi og Føroyum, sæst oftast um várið. Kápureyð ont er átøkari gás enn dunnu og flýgur eisini seigligari. Umframt er munurin á bøgu og steggja lítil, men steggin hevur tó nevknóp í bútíðini. Einasti fuglur, kápureyð ont kann verða mistikin fyri, er tannantarsteggin, sum eisini er nógv svartur og hvítur um høvdið. Kápureyð ont er lættfloytt gás, og hon hevur til dømis eisini breiða illreyða rond um bringuna. Bringurondin sæst best upp undir hana, tá ið hon flýgur.

Sí eisini
 Fuglar í Føroyum

Fuglar
Anseriformes


Seglont

Seglont (frøðiheiti - Aix galericulata)

Sí eisini
 Fuglar í Føroyum

Fuglar
Anseriformes


Ennigul ont

Ennigul ont (frøðiheiti - Anas penelope) er rundvaksin og eitt sindur minni enn villdunna. Serliga høvdið er eyðkent, nevið heldur stutt, ennisbrøtt, skalli og nakki rundleitt, og hálsurin tjúkkur og heldur stuttur. Í bútíðini er steggin t.d. illreyður um høvdið. Ein gulur, reinur blettur er frá nevrótini upp á skallan millum eygnanna, og eisini í síðsummarbúna í juni til sept. er steggin vakurt reyðmoreyður. Ungfuglur og bøga skifta frá gráum til reydligari morreytt og hava eyðkendan dimman eygnadregil. Tá ið steggin flýgur, sæst hvítt framman í veingjunum. Allar ennigular entur hava avmarkað hvítt um búkin.

Slagið er víða um í Evropa og Asia, har tað eigur við grunn vøtn, kanska eisini við strondina. Ennigul ont leitar sær eisini eftir føði á landi eins og gás. Hon eigur um alt Norðuratlantshav, men stovnurin er størstur í Íslandi, serliga við Mývatn. Tað eru eisini serliga fuglar úr Íslandi, sum dvølja á í oyggjunum um várið, tíðliga um summarið og heystið. Um veturin er ennigul ont í Stórabretlandi ella syðri í Evropa.

Sí eisini
 Fuglar í Føroyum

Fuglar
Anseriformes


Bolladunna

Bolladunna (frøðiheiti - Anas americana)

Sí eisini
 Fuglar í Føroyum

Fuglar
Anseriformes


Sutlont

Sutlont (frøðiheiti - Anas strepera)

Sí eisini
 Fuglar í Føroyum

Fuglar
Anseriformes


Krikkont

Krikkont (frøðiheiti - Anas crecca), summastaðni av misgáum kallað stikkont, er góð at kenna av tí, at hon er so lítil. Steggin tapir einki fyri villdunnusteggjanum í vakurleika, heldur er hann at vinna. Høvdið omaná og tað mesta av hálsinum er reyðbrúnt. Á hvørjum vanganum og haðani langt oman á hálsin er ein stórur fagurt glitrandi grønur litur. Kroppurin er rondutur av fínum svørtum og hvítum strikum, og spegilin er bjart grønur. Bøgan líkist mest villdunnuni, men hevur grønan spegil. Nú á døgum er tað sera sjáldan at finna krikkantarreiður her í Føroyum. Eggini eru nógv, 8—10. Dúnungin er littur sum villdunnuungi. Reiðrið ger hon sær altíð har, sum vatn er høgligt at koma í.

Sí eisini
 Fuglar í Føroyum

Kelda

Fuglar
Anseriformes


Dimmmorreyð ont

Dimmmorreyð ont (frøðiheiti - Anas rubripes)

Sí eisini
 Fuglar í Føroyum

Fuglar
Anseriformes


Snælduont

Snælduont (frøðiheiti - Anas acuta)

Sí eisini
 Fuglar í Føroyum

Fuglar
Anseriformes


Teymont

Teymont (frøðiheiti - Anas querquedula)

Sí eisini
 Fuglar í Føroyum

Fuglar
Anseriformes


Vongblá ont

Vongblá ont (frøðiheiti - Anas discors)

Sí eisini
 Fuglar í Føroyum

Fuglar
Anseriformes


Spónont

Spónont (frøðiheiti - Anas clypeata) er á stødd ímillum krikkont og villdunnu. Í ymisligum búnum, svimjandi ella flúgvandi, er nevið eyðsýnt, spónvaksið og stórt. Spónont eigur á norðurhálvi í tempereraða økinum. Í Norðuratlantshavi eiga nakrar fáar í Íslandi á grunnum smávøtnum, har nógvur gróður er. Eisini í Ytru Suðuroyggjum og Orknoyggjum. Spónont eigur sjáldan í Hetlandi, og í Føroyum er hon upp aftur tilvildarligari. Spónentur í Íslandi og Stórabretlandi eru meginpartin flytifuglur, sum fer í vetrarvist syðri í Evropa. Vanligur fuglur á vetri til dømis í Orknoyggjum.

Sí eisini
 Fuglar í Føroyum

Fuglar
Anseriformes


Høvuðreyð ont

Høvuðreyð ont (frøðiheiti - Aythya ferina)

Sí eisini
 Fuglar í Føroyum

Fuglar
Anseriformes


Tan Son Nhat Floghavn

Tân Sơn Nhất Floghavn (vjetnamesiskt: Sân bay quốc tế Tân Sơn Nhất) er ein flogvøllur í Ho Chi Minh City, Vjetnam. Flogvøllurin er tann størsti í landinum og fevnir um 850 hektarar í mun til Nội Bài Atljóða Floghavnina í Ha Noi og Da Nang Floghavnina í Đà Nẵng í eru 650 hektarar til støddar. Floghavnin hevur kapasitet til 20 milliónir ferðafólk um árið. Floghavnin er eisini tann størsta, tá ið hugt verður eftir talið av ferðafólki, ið ferðast um flogvøllin, í 2012 ferðaðust 17.538.000 fólk um flogvøllin, tað svarar til 46,6% av øllum ferðafólkum ið ferðast við flogfari í Vjetnam. Har eru tveir lendingarbreytir, ið eru ávikavist 3.050 og 3.800 og lagdar við betong.

Flogvøllir í Vjetnam


Helsut trøllont

Helsut trøllont (frøðiheiti - Aythya collaris)

Sí eisini
 Fuglar í Føroyum

Fuglar
Anseriformes


Hvítoygd ont

Hvítoygd ont (frøðiheiti - Aythya nyroca)

Sí eisini
 Fuglar í Føroyum

Fuglar
Anseriformes


Trøllont

Trøllont (frøðiheiti - Aythya fuligula) er ein miðalstór kavont, sum vanliga er munin minni enn grábøka. Steggin er eyðkendur í skreytbúna, snjóhvítur um liðirnar og hevur langan topp í nakkanum. Ólikur grábøkutari ont er hann svartur á bakinum. Síðsummarbúnin á steggjanum líkist nógv summarbúnanum á bøguni, men tá hevur steggin vanliga eitt sindur av nakkatoppinum. Í summum førum er bøgan hvít við nevrótina ens og grábøkubøgan, men ikki so nógv hvít sum hon.

Trøllont eigur víða um í øllum norðara partinum í Evropa og Asia. Fleiristaðni á oyggjunum eiga nakrar fáar. Vanligt er, í flestu støðum, at nakrar eru eftir um summarið, men um heystið flyta nógvar suður til Bretsku Oyggjarnar. Á skotsku oyggjunum kunnu stórir flokkar vera, serliga tíðliga um veturin, og tær eru bæði úr Íslandi og av meginlandinum.

Helsut trøllont er amerikanskt slag, ið sæst í Norðuratlantshavi. Hon er ennisbrattari, og skallin er longur aftur á nakkan. Á flogi líkjast trøllont og grábøkut ont, tí báðar eru hvítar undir búkinum og hava hvíta veingjarrípu.

Sí eisini
 Fuglar í Føroyum

Fuglar
Anseriformes


Grábøkut ont

Grábøkut ont (frøðiheiti - Aythya marila) líkist nógv trøllont, ið hvussu er, tá ið hon ber morreyðu búnarnar. Grábøka eigur í norðara partinum í útbreiðsluøkinum hjá trøllont, men umframt eigur hon eisini í Norðuramerika. Í Norðuratlantshavi er hon bæði vetur og summar, har trøllont er. Ein stórur stovnur er á vøtnum í Íslandi. Á hinum oyggjunum í Atlantshavi eigur hon spjødd, men har koma eisini geldfuglar. Um veturin flyta tær flestu til Bretsku Oyggjarnar. Í sundunum í Orknoyggjum til dømis koma nógvir vetrargestir, sum eisini koma av meginlandinum. Á flogi er torført at skilja hana frá trøllont. Bøgan er meira hvít við nevrótina og hevur ofta ljósan blett aftan fyri eygað. Steggin er t.d. gráur á bakinum, trøllantarsteggin svartur. Grábøkut ont hevur rundari høvd og ikki topp.

Sí eisini
 Fuglar í Føroyum

Fuglar
Anseriformes


Æða

Æðan (frøðiheiti Somateria mollissima) er einasti fuglur av antarsløgunum, sum nógv er til av í Føroyum. Steggin er nevndur æðublikur, stundum bara blikur. Uppi á høvdinum er hann svartur, aftantil um vangarnar og haðani aftur um nakkan er hann vakurt bleikgrønur, á hálsinum og bakinum mest hvítur. Bringan er bleikt reydlig, og í neðra er hann svartur. Æðan, t. e. bøgan, er smáflekkut av dimmum og bleikari brúnum. Allar ársins tíðir síggja vit tær liggja í størri ella minni flokkum fram við strondini, stundum uppi á sjóvarklettunum, men mest á floti. Gongulagið er tungt, og flogið — ja, oftast flúgva tær so lágt, at føturnir klamsa eftir vatnskorpuni;tað sær lókut út, men helst munna tær gera tað tí, at tá nýta tær føturnar til at geva sær meira ferð. Men so mikið kringari eru tær á sjónum, svimja skjótt og danda lættliga á alduryggjunum, kava gjøgnum brotini og kunna taka sær æti frá botni á 30 favna dýpi. Tó dámar teimum best at vinna tað á grynri vatni, helst minni enn 5 favna. Føði teirra er mest taralýs, smákrabbar, kræklingar og aðrir lítlir skelfiskar. Stundum koma tær upp við einum størri krabba, sum tær halda eftir aðrari klónni og berja niður í vatnskorpuna, til beinini detta av honum.

Um várið fara tær at hugsa sær um reiður. Best dámar teimum fram við sjóvarstrondini, bara tær har kunna fáa frið. Ikki so fáar fara langt inn í hagan, ja, summar høgt upp ímillum fjøll. Fólk undrast ofta á, at tær — sum ikki sýnast at orka so fræít at flúgva, at tær fáa føturnar upp úr sjónum — við sínum tunga og seinføra gongulag kunna rugga sær niðan hagar. Men kemur tú dáttliga fram at reiðri teirra, so fært tú at síggja, at tær eru ikki so tungfloygdar. Og seint á kvøldi eru tær mangar ferðir sæddar koma flúgvandi oman úr fjøllunum og hava sett seg á sjógvin, ivaleyst til at fáa sær at eta. Sjálvsagt flúgva tær so niðan aftur við, men tað er um hádimmið, so tá svevur fólk, heldur ikki er summarnáttin so ljós, at flúgvandi fuglur kennist uttan heilt nær. Reiðrið er klætt við mosa ella deyðagrasi. Eggini eru 4, stundum 5. Mjúkt og lýtt liggja tey — æðan roytir dún av sær sjálvari til at hava uttan um tey, og tá ið hon flýgur av, breiðir hon dún afturyvir, so tey skulu ikki kólna. Æða er sjaldsama spakur fuglur. Stundum eiga tær har, sum nógv fólk gongur, og tá kunna tær við tíðini gerast so spakar, at tey kunna lyfta tær av reiðrinum, taka dúnið og leggja tær á aftur. Æðudún er dýra-bar vara, og tí hava menn summstaðni friðlýst hólmar og sker til æðuvarp, og kunna hava góða inntøku av teimum. Fyrra partin á sumri skifta blikarnir lit; eina tíð er einki hvítt á teimum uttan tær stóru fjaðrarnar uppi á veingjunum; og tá teir so missa tær, eru teir líkir æðuni.

Ungarnir steðga so at sigá einki í reiðrinum. Teir eru fermir til fóts, og sjálvt teir, sum eru uppi millum fjalla, hava ikki langa tíð um at vinna oman. Høgum homrum springa teir útav, og lættir sum eitt fjaðratyssi dala teir hóvliga niður á jørð. Frá fyrst teir eru komnir á sjógv, eru teir at siga líka kringir at svimja og kava sum tær gomlu. Tá ið nakrar tamar dunnur bøla samtíðis uttan um ein hyl, sæst tað, at summar vilja taka sær fleiri ungar, enn tær eiga og aðrar tykjast glaðar við at sleppa av við sínar; sama man vera við æðunum, tí summar síggjast við sjey — átta ungum, summar bara við einum. Ikki er leingi, til ung-arnir eru vaksnir, og tá líkjast teir allir nógv æðunum; men tá ið líður út á heystið, er lætt at kenna teir ungu blikarnar frá, tí tá eru teir bringuhvítir. Og nú eru teir gomlu blikarnir komnir í sín skreytiliga búna, sum teir bera næstan alt árið. Tað er hugnalig sjón at síggja smáflokkarnar av gomlum og ungum, blikum og bøgum floytandi sær fram við landi og hoyra teirra blídliga "ov ov" og "gogg gogg gogg" í tí lýggja veðrinum — eitt av prýðum Føroyalands.

Sí eisini
 Fuglar í Føroyum

Keldur

  Mikkjal á Ryggi: Fuglabókin, Dýralæra II. 1951.

Fuglar
Anseriformes


Æðukongur

Æðukongur (frøðiheiti - Somateria spectabilis) er til støddar sum æða, ella heldur minni. Blikurin er enntá vakrari enn æðublikur. Nevið er fagurt reytt við einum høgum reyðgulum kjøli upp mót pannuni, vangarnir skyggja bjart grønir. Hálsur, herðar og bringa eru hvít; annars er hann mest svartur. Bøgan líkist nógv æðu. Æðukongur eigur einans í norðastu kuldalondum. Um veturin kann hann sløðast longur suður, sum til Suðurgrønlands og Íslands, sera sjáldan til Føroyar.

Sí eisini

 Fuglar í Føroyum

Keldur

 Mikkjal á Ryggi: Fuglabókin, Dýralæra II. 1951.

Fuglar
Anseriformes


Høvuðhvít æða

Høvuðhvít æða (frøðiheiti - Polysticta stelleri)

Sí eisini
 Fuglar í Føroyum

Fuglar
Anseriformes


Brimont

Brimont (frøðiheiti - Histrionicus histrionicus)

Sí eisini
 Fuglar í Føroyum

Fuglar
Anseriformes


Ógvella

Ógvella (frøðiheiti - Clangula hyemalis), summstaðni í Føroyum nevnd ógvølla, er ofta at síggja um veturin; á halvarðsøku fer hon, men tað hendir seg at síggja onkra um summarið, men eingin veit hana hava átt í Føroyum. Steggin, tá ið hann er fullbúgvin, er eyðkendur, tí hann er so nógv flekkutur á høvdi og hálsi, mest hvítur við gráum og svørtum og brúnum litum her og har. Bringa og bak eru svørt, búkurin hvítur. Aftur úr velinum hevur hann tvær avbara langar svartar fjaðrar. Bøgan er eisini flekkut um høvur og háls, brún um bak og bringu. Bæði hava tey ein reyðan lit frammarlaga á nevinum. Ungfuglurin líkist mest bøguni; men hann skiftir lit mangar ferðir, áðrenn hann fær sín rætta brúna, — kennist tó altíð væl av tí, at ógvella er minst av øllum antarsløgum, her á sjónum síggjast. Eisini hon eigur norðuri í kuldalondunum Svalbarði, Grønlandi og Íslandi.

Sí eisini
 Fuglar í Føroyum

Kelda

Fuglar
Anseriformes


Kolont

Kolont (frøðiheiti - Melanitta nigra)

Sí eisini
 Fuglar í Føroyum

Fuglar
Anseriformes


Nakkahvít kolont

Nakkahvít kolont (frøðiheiti - Melanitta perspicillata) er norðuramerikanskt slag, eigur við áir og vøtn, har trø vaksa spjødd. Tá ið bútíðin er av, er nakkahvít kolont í smáflokkum við strendurnar sunnan fyri bústaðin. Í Norðuratlantshavi er heilt lítið til av henni, men sæst tó javnan. Í Føroyum og Íslandi er hon mest sædd tíðliga um summarið og várið, men syðri, í Onglandi og Írlandi, mest um veturin.

Nakkahvít kolont er á stødd nøkulunda sum kolont, men serliga høvur og nev eru eitt sindur førari. Hon tykist tyngri á sær enn kolont. Veruliga kann hon tykjast ikki so ólík æðu. Nevið á fullbúna steggjanum er sermerkt, skrýtt gult og reytt. Umframt hevur hann eyðsýndan hvítan blett í nakkanum og í pannuni. Sum kolont, men er úrlík tí nær skyldu spegilsontini, hevur nakkahvít kolont ikki spegil. Hetta er gott eyðkenni á bøguni. Umframt nevskapið gáar tú eisini um stórar ljósar blettir á vangunum.

Sí eisini
 Fuglar í Føroyum

Fuglar
Anseriformes


Spegilsont

Spegilsont (frøðiheiti - Melanitta fusca)

Sí eisini
 Fuglar í Føroyum

Fuglar
Anseriformes


Íslendsk súgont

Íslendsk súgont (frøðiheiti - Bucephala islandica)

Sí eisini
 Fuglar í Føroyum

Fuglar
Anseriformes


Súgont

Súgont (frøðiheiti - Bucephala clangula)

Sí eisini
 Fuglar í Føroyum

Fuglar
Anseriformes


Toppont

Toppont (frøðiheiti - Mergus serrator), eisini kallað stikkont, sagont ella tannont, hevur langt og klænt nev, so klænt, at rípur fáa ikki verið inni í tí, og har eru so spískar taggur í staðin. Steggin er sera skjórutur. Høvdið og ovasta á hálsinum er svart við sterkum grønum dámi, hálsurin niðari hvítur, bringan brún við svørtum blettum. Annars er hann mest flekkutur av hvítum og svørtum og gráum. Síðurnar eru gráskjónv utar og búkurin hvítur. Bøgan er mest morflekkut, men við hvítum litum á veingjunum og hvít í neðra. Bæði steggin og bøgan hava ein stóran topp aftur úr nakkanum. Um summarið líkist steggin bøguni.

Toppontin eigur her og har í Føroyum, stundum nærindis sjónum, stundum í tílíkum støðum sum villdunna. Eggini eru fyri tað mesta 8-10, hendir seg upp til 12. Ungarnir eru reyðbrúnir um vangar og háls, annars morflekkutir omaná, hvítir í neðra. Um samdøgur gamlir fara teir úr reiðrinum, og tað er ótrúligt, hvat eitt so lítið kann vera raskt og kringt. Alin høgar bakkar fara teir uppfyri við eitt hopp, og so skjótt teir eru komnir í ánna, duga teir at kava og taka sær maðkapirrur. Men í áum og vøtnum verða teir ikki gamlir, mamman fer til sjós við teimum, og har síggjast tey, um enn ótøtt, allan veturin. Floygdir ungar eru littir sum bøgan.

Sí eisini
 Fuglar í Føroyum

Keldur
 Mikkjal á Ryggi: Fuglabókin, Dýralæra II. 1951.

Fuglar
Anseriformes


Tannont

Tannont (frøðiheiti - Mergus merganser)

Sí eisini
 Fuglar í Føroyum

Fuglar
Anseriformes


Tonut skarvsont

Tonut skarvsont (frøðiheiti - Oxyura jamaicensis)

Sí eisini
 Fuglar í Føroyum

Fuglar
Anseriformes


Høvuðhvít skarvsont

Høvuðhvít skarvsont (frøðiheiti - Oxyura leucocephala)

Sí eisini
 Fuglar í Føroyum

Fuglar
Anseriformes


Elton John

Sir Elton Hercules John (veruliga navn: Reginald Kenneth Dwight; f. 25. mars 1947) er bretskur klaverspælari, singer/songwriter og tónaskald. Elton hevur m.a. vunnið fimm Grammy virðislønir, eina Academy, eina Golden Globe og eina Tony virðisløn. Hann hevur selt meiri enn 450 milliónir av útgávum, og er ein av tónleikarunum í heiminum, sum hava klárað seg best.

Rolling Stones søgdu í 2004 Elton John vera nummar 49 á listanum yvir 100 teir mætastu tónleikararnar í søguni.

Bakgrund

Uppvøksturin hjá Eltoni var ikki altíð lættur. Pápi hansara, Stanley Dwight, hevði ongan áhuga fyri soninum og var sjáldan heima. Tá tey vóru saman, skeldaðust foreldrini hjá Elton meginpartin av tíðini. Tað vóru mamman og omman hjá Elton, sum máttu uppdraga hann.

Elton lærdi á Pinner Wood Junior School, Reddiford School og Pinner County Grammar School. Men tá hann var seytjan, gav hann skúlan upp fyri at fara á GCE A Level og fylgja dreymi sínum um at fáa eina yrkisleið í tónleikinum.

Hóast pápi Elton sjálvur hevði nógv við tónleik at gera, royndi hann, tá Elton av álvara fór at umhugsa eina framtíð sum tónleikari, at stýra soninum móti eini meiri vanligari yrkisleið.

Longu frá barnsbeini av var tað eyðsæð, at Elton hevði serliga gott oyra fyri tónleiki. Hann byrjaði sum 3 ára gamal at spæla klaver. Sum sjey ára gamal fekk hann á fyrsta sinni undirvísing í klaveri. Elton hevur fingist við tónleik næstan alt lívið.

Bretar
Tónleikarar


Katy Perry

Katy Perry (fødd 25. oktober 1984 í Santa Barbara, Kalifornia) er ein amerikanskur popp-sangari. Hon varð fødd 25. oktober í 1984 og varð av uppruna nevnd Katheryn Elizabeth Hudson. Katy Perry, sum er vorðin skýrd at vera eitt av stóru sexsymbolunum innan popp, hevur áður hertikið tónleikaheimin og náttklubbarnar við landaplágum sum "I Kissed A Girl" og "Hot N Cold". Hon er nú aftur at finna á ovastu rók á ymsum hittlistum í heimlandinum, USA.

Staklagið "Californina Curls" liggur ovast á amerikanska hittlistanum Hot 100, sum savnar talgildu søluna, og hvussu ofta lagið verður spælt í útvarpinum. Í USA er lagið tikið niður fleiri enn 350.000 ferðir. Perry segði við "California Curls" at sangurin var eitt beinleiðis aftursvar til "Empire State Of Mind" hjá Jay-Z. Hesin sangurin fagnar New York. Lagið hjá Perry fagnar hinvegin Kalifornia, sum er heim hennara.

Sambært Daily Mail sigur Katy Perry soleiðis um sjónbandið:

- "Eg havi gjørt av, at okkum tørvaði at svara aftur. Eg ynski, at fólk skulu fáa hug at keypa sær ferðaseðlar til Kalifornina, fyrstu ferð tey hoyra tað".

Lagið er partur av fløguni "Teenage Dream", sum kom út 23. august 2010. Tað var tó sjónbandið til lagið, sum fekk størsta uppmerksemi, orsakað av meira ella minni nakna kroppinum hjá Kate.

Amerikanskir tónleikarar
Amerikanskar songkvinnur
Føðingar í 1984


Vákur

Vákur (frøðiheiti - Buteo)

Slag
 Buteo
 Buteo buteo (Músvákur)
 Buteo lagopus (Fjallvákur)
 Buteo lagopus sanctijohannis (Amerikanskur fjallvákur)

 Pernis
 Pernis apivorus (Bývákur)

Sí eisini
 Fuglar í Føroyum

Fuglar
Falconiformes


Gás

Gás (frøðiheiti - Anser & Branta spp.)

Sløg
Anser
Anser albifrons (Korngás)
Anser anser (Grágás)
Anser brachyrhynchus (Íslandsgás)
Anser caerulescens (Snjógás)
Anser erythropus (Ennihvít gás)
Anser fabalis (Ekrugás)
Branta
Branta bernicla (Helsigás)
Branta canadensis (Øshvít gás)
Branta leucopsis (Brandgás)

Sí eisini
 Fuglar í Føroyum

Fuglar
Anseriformes


Bývákur

Bývákur (frøðiheiti - Pernis apivorus)

Sí eisini
 Fuglar í Føroyum

Fuglar


Oprah Winfrey

Oprah Gail Winfrey (føddur 29. januar 1954 í Mississippi) er tíðum nevnd drotningin innan sonevndar "talkshow" sendingar.

Amerikanska blaðið Forbes ger hvørt ár ein lista yvir heimsins mest máttmiklu stjørnur. Og í 2010 er tað Oprah Winfrey, sum við eini inntøku á 1.9 milliardir krónur liggur ovast á listanum. Winfrey var eisini fremst á listanum í 2007 og 2008, men seinasta ár varð hon yvirhálað av Angelinu Jolie.

Amerikanskir sjónvarpsvertir
Afroamerikanarar
Føðingar í 1954


Falkur

Falkar (frøðiheiti - Falco) eru grammastu rovfuglar. Nógv eru sløgini, t.d. veiðifalkur, smiril og tornfalkur, og flestu liva einans av fugli, sum teir taka í flognum. Teir flúgva óføra skjótt, hartil eru teir knappir í vendini. Nevkrókurin er stórur, og aftan fyri hann hava teir hvørjumegin ein brodd sum eina sagtonn til at skræða sundur við. Falkur livir í einbýli og tolir ikki aðrar falkar nær hjá sær.

Slag
 Smyril
 Falco naumanni (Reyðsmyril)
 Falco tinnunculus (Grýtissmyril)
 Falco vespertinus (Kvøldsmyril)
 Falco subbuteo (Vákasmyril)
 Falco columbarius (Smyril)

 Falkur
 Falco rusticolus (Veiðifalkur)
 Falco peregrinus (Ferðafalkur)

Sí eisini
 Fuglar í Føroyum

Kelda

Fuglar
Falconiformes


Heykur

Heykar (frøðiheiti - Accipiter) líkjast falkum bæði í stødd og útsjónd, men teir hava onga »tonn« á nevinum, og veingir teirra eru kubbutari. Sløgini eru nógv. Tvey av teimum hava komið villandi til Føroyar, men sera sjáldan; tey eru lítið minni enn veiðifalkur, á liti mest dimmbrún, men steggin av øðrum slagnum er ljósgráur omaná. Heykar hava áður í tíðini somuleiðis sum veiðifalkar verið nýttir til at taka fugl við.

Slag
Accipiter
Accipiter nisus (Spurvaheykur)
Accipiter gentilis (Høsnaheykur)

Circus
Circus cyaneus (Fenheykur)
Circus macrourus (Heiðaheykur)
Circus pygargus (Bláheykur)
Circus aeruginosus (Blotaheykur)

Sí eisini
 Fuglar í Føroyum

Kelda

Fuglar
Falconiformes


Gleða

Gleða (frøðiheiti - Milvinae & Elaninae)

Slag

  Elaninae
 Elanus
 Elanus caeruleus
 Elanus axillaris
 Elanus leucurus
 Elanus scriptus
 Chelictinia
 Chelictinia riocourii
 Machaerhamphus
 Machaerhamphus alcinus
 Gampsonyx
 Gampsonyx swainsonii
 Elanoides
 Elanoides forficatus

 Milvinae
 Harpagus
 Harpagus bidentatus
 Harpagus diodon
 Ictinia
 Ictinia mississippiensis
 Ictinia plumbea
 Rostrhamus
 Rostrhamus sociabilis
 Helicolestes
 Helicolestes hamatus
 Haliastur
 Haliastur sphenurus
 Haliastur indus
 Milvus
 Milvus milvus
 Milvus (milvus) fasciicauda
 Milvus migrans (Svartgleða)
 Milvus (migrans) lineatus
 Milvus (migrans) aegyptius
 Lophoictinia
 Lophoictinia isura
 Hamirostra
 Hamirostra melanosternon

Perninae
 Leptodon cayanensis
 Leptodon forbesi
 Chondrohierax uncinatus

Sí eisini
 Fuglar í Føroyum

Fuglar
Falconiformes


Ørn

Ørn (frøðiheiti - Aquila etc. spp.) er stórur ránfuglur av heykaætt. Ein tann størsti og tignarligasti ránfuglurin er avstralørnin við sínum sýlda veli. Flogið er 2,5 m.

Slag

 Aquila chrysaetos (Kongaørn)
 Hieraaetus pennatus (Velbrún ørn)
 Haliaeetus albicilla (Havørn)
 Pandion haliaetus (Fiskiørn)

Sí eisini

 Fuglar í Føroyum

Fuglar
Falconiformes


Teitur Tausen

Teitur Tausen (føddur 27. mars 1991 í Porkeri) er føroyskur fótbóltsleikari, verjuleikari, sum spældi við besta liðnum hjá FC Suðuroy í 2010 í Vodafonedeildini og 2011 í 1. deild, síðan flutti hann til Svøríkis at arbeiða og spældi tí ikki við í 2012. Hann gjørdi 4 mál fyri FC Suðuroy í 2011. Í 2010 skoraði hann 2 mál fyri FC Suðuroy í Vodafonedeildini, tað var í Havn í dystinum móti HB, sum endaði við javnleiki 4-4,tann dysturin varð spældur 1. apríl 2010 og síðan móti B71. Teitur hevur spælt við vaksnamanna deildini VB/Sumba í 2007-2009, áðrenn tað spældi hann við dreingjadeildunum hjá sama felag.

Ársins stjørnuskot 2008
Teitur varð kosin "Ársins stjørnuskot 2008" hjá VB/Sumba. Teitur var tá 17 ára gamal og spældi oftast sum vinstri bakkur. Í heystfrítíðini sama árið var hann til royndarvenjing hjá fótbóltsfelagnum Brøndby í Danmark.

Keldur

 Soccerandequipment.com
 Faroesoccer.com
 Sudurras1.com

Slóðir

 FCSuduroy.com.

Tausen, Teitur
Tausen, Teitur
FC Suðuroy leikarar


Suni úr Hørg

Suni úr Hørg (føddur 24. desember 1982 í Sumba) er ein føroyskur timburmaður og fyrrverandi fótbóltsleikari, ið spældi sum verjuleikari til hann var úti fyri einari sera álvarsamari arbeiðsvanlukku.

Yvirlivdi arbeiðsvanlukku

Suni úr Hørg spældi við besta liðnum hjá FC Suðuroy tey seinastu árini av fótbóltslívsleiðini. Hann var eisini partur av hópinum í 2014, men náddi ikki at spæla nakran dyst tað árið, tí tann 28. mars 2014 var hann úti fyri einari sera álvarsligari arbeiðsvanlukku í Havn, har hann arbeiddi sum handverkari. Hann datt niður ígjøgnum taki á bygninginum, ið hann og aðrir umvældu, hann datt uttan at hava koyrt trygdarlínuna á, ið annars var eitt krav. Hann skuldi bara líka. Fallið var á 9,70 metrar og hann datt niður á betonggólv. Hann segði í sjónvarpssendingini Viljin til lívið, ið snúði seg um hann og tveir aðrar ungar føroyingar, at hann hugsaði tá, at hetta var tað, hetta var endin, hann náddi at taka armarnar fyri andlitið og so misti hann vitið.

Á sjúkrahúsi í Reykjavík
Suni vaknaði upp aftur í einari sjúkrasong í Reykjavík, hagar hann varð sendur við flogfari. Hann lá innlagdur longi, men er so við og við komin nøkulunda fyri seg aftur, tó hevur hann mist stóran part av sjónini. Hann klárar seg tó sjálvur, býr fyri seg sjálvan og gongur runt við blindastavi. Mamma hansara, Majbritt úr Hørg, greiddi frá í sendingini, at ein føroyskur lækni hevði handlað skjótt og borað hol í skallan á Suna, so trýstið ikki gjørdist ov stórt. Suni fekk at vita seinni í Íslandi, at um læknin ikki hevði gjørt tað, so hevði Suni doyð áðrenn hann náddi at koma til Íslands. Hann lá uttan vit á sjúkrahúsinum í Reykjavík í tvær vikur. Hann hevði brotið bæði kjálkabeinini, bæði hondliðini, báðar armarnar, høgra albógva og trý rivjabein, hann bløddi úr lungunum og úr livrini. Beinagrindin rundan um høgra eyga var í knúsi og ein splint hagani kvetti sjónsnervuna, so hann gjørdist blindur á høgra eyga. Øll pannan var knúst inn og hann hevði fimm kraniubrot. Nøsin brotnaði, men tað var ikki fyrstu ferð men 13. ferð, segði Suni í sendingini. Suni segði skemtandi, at hann hevði fingið 77 stykkir av titanium sett inn ymsastaðni í kroppinum, har ið hann hevði beinbrot, so nú var hann eitt rættuligt puslispæl. Hann er blindur á høgra eyga og hevur kikarasjón á vinstra eyga og sær umleið 5-6% við tí.

Til arbeiðis aftur
Suni hevur verið á blindastovni í Danmark, har hann hevur lært at klára seg í gerandisdegnum. Minni enn eitt ár eftir vanlukkuna fór Suni til arbeiðis aftur hjá Búsetri. Hann kom í arbeiðsroynd ið fyribils var 20 tímar um vikuna, og 1. apríl 2016 varð hann settur í fast starv sum timburmaður. Hann segði í samrøðu við útvarpssendingina Góðan morgun Føroyar tann 6. apríl 2016, at tað gekk nógv betri nú við at meta um frástøðu, enn tað gjørdi í fyrstani eftir vanlukkuna. Hann segði, at hann var sera glaður fyri starvið sum timburmaður. Hann hevði valt at síggja tey positivu tingini í lívinum og at fegnast um tað, ið hann sá sum sigrar í dagligdegnum. Spurdur um, hvar hann hevði positiva lyndið frá, segði hann at tað var frá mammu síni, Majbritt úr Hørg, ið altíð ella næstan altíð var glað og løtt í sinni.

Fótbóltslívsleiðin
Suni spældi við feløgunum í sunnaru helvt av Suðuroynni frá tí at hann var smádrongur til hann gavst í 2014, burtursæð frá 2009, tá hann spældi við B36 í eitt hálvt ár. Feløgini Sumba og VB løgdu saman í 2005 til VB/Sumba. Suni spældi við tey trý árini 2005-2008, og so aftur frá august 2009 til 2014. Tá Suni úr Hørg kom suður aftur at spæla við VB/Sumba eftir summarstøðgin í 2009, skrivaði Suðuroyarportalurin, at Suni til tá hevði spælt 95 landskappingardystir fyri VB/Sumba og skorað 3 mál.

Á heimasíðuni hjá Faroesoccer sæst, at Suni hevur spælt 123 dystir í bestu deildini hjá monnum, 134 dystir í 1. deild, 10 í 2. deild og 25 dystir í steypakappingini.

 2010-2014 FC Suðuroy
 2009 (aug.-okt.) VB/Sumba
 2009 (jan.-juli) B36
 2005-2008 VB/Sumba
 2001-2004 Sumba

Ársins leikari 2008 hjá VB/Sumba
Suni úr Hørg varð valdur til Ársins leikara hjá VB/Sumba (sum nú eitur FC Suðuroy) á ársveitsluni í oktober 2008. Í grundgevingini fyri henda heiður varð m.a. sagt, "...at hann í ár hevur stýrt verjuni væl og víst stríðsvilja sum fáur..." Suni fekk handað eitt steyp frá felagnum.

Keldur

 Zerozerofootball.com

Slóðir úteftir

 FCSuduroy.com.
 Vangamynd av Suna úr Hørg á FaroeSoccer.com
 Busetur.fo

Hørg, Suni úr
Hørg, Suni úr
FC Suðuroy leikarar


Svartgleða

Svartgleða (frøðiheiti - Milvus migrans)

Sí eisini
 Fuglar í Føroyum

Fuglar
Falconiformes


Havørn

{{Flokkingarboks
| litur                       = pink
| navn                        = Havørn
| støða                       = LC
| mynd                        = Haliaeetus albicilla LC0194.jpg
| ríki                        = Animalia
| rað                         = Chordata
| flokkur                     = Aves
| røð                         = Falconiformes
| familja                     = Accipitridae
| ætt                         = Haliaeetus
| slag                        = 'H. albicilla| flokkingarnavn              = Haliaeetus albicilla| flokkingarnavn_serfrøðingur = (Linnaeus, 1758)
}}

Havørn (frøðiheiti - Haliaeetus albicilla'') hevur nakað minni kropp enn svanur, men nógv longri flog, hálvan triðja metur. Hon er mest brún — tær gomlu hava hvítt vel; føturnir eru sólgulir. Hon eigur í fjallalondum, Noregi og Svøríki, ikki sørt á Íslandi — altíð nær við sjógv ella vøtn ella stórar áir. Sum allur rovfuglur heldur hon seg mest einsamøll ella saman í pørum. Føðin er mest fiskur og fuglur. Høgt í lofti sveimar hon spakuliga um og skimast; sær hon tá fisk uppi undir vatnskorpuni, stoytir hon sær niður og tekur hann í klørnar. Tey fuglasløg, sum fara á flog, letur hon vera í frið; men teir, ið kava, eygleiðir hon, til teir koma upp; eru teir knappir undir aftur, kunna teir sleppa einar tvær ferðir; men eina ferð mugu teir steðga til at anda, og tá hevur hon klørnar í teimum, og flýgur so burt at eta teir. Á landi drepur hon ikki nógv annað enn harur og rýpur. Deyðseyða og onnur ræ á sjógv ella landi dámar henni væl. Har sum hon eigur, hevur tað hent seg, at hon hevur tikið lítil børn, so søgnin um ørnina í Tindhólmi er væl trúlig.

Reiðrið er oftast í høgum homrum, óføra stórt, sum favn breitt og hálvan favn høgt; tilfarið er mest viðagreinar, í neðra tjúkkar sum armar, sum upp kemur, klænir. Sum aðrir rovfuglar verpur hon tíðliga á vári — longu í mars. Eggini eru 2; 6 vikur tekur at klekja tey. Ungarnir elta tær gomlu til út á heystið. Í árunum, áðrenn teir setast í búgv, strúka teir víða um lond. Nú og tá kemur onkur til Føroyar. Tá væntaðu teir gomlu Føroyingarnir stórt herverk í haganum; ein maður, sum skeyt eina ørn, varð fríur bæði fyri nevtoll og skjútsflutning, so leingi hann livdi. Enn koma ørnir higar av og á, men einki hoyrist um, at tær gera nakað ilt.

Sí eisini
 Fuglar í Føroyum

Fuglar
Falconiformes


Fenheykur

Fenheykur (frøðiheiti - Circus cyaneus) eigur á heiðum og í fenum um meginpartin á norðurhálvuni og í Suðuramerika. Hann eigur ikki í Grønlandi. Í Norðuratlantshavi eru tilsamans færri enn 100 pør í Orknoyggjum og Ytru Suðuroyggjum. Har tekur fenheykurin smá gnagdýr og fugl, til dømis heiðarýpur. Hann er flytifugl og í flytíðini kann hann bera við norðari í Atlantshavi.

Veingirnir eru langir. Upp ímillu heldur hann teimum sum eitt V. Gamlir steggjar eru ljósablágráir, veingjarbroddarnir eru svartir. Flogið á fenheyki er mest sum á válki, men hann tykist størri, og tað er bæði, tí at hann hevur so langt vel, og sum hann flýgur, sveimar og leitar uppi yvir fjallaheiðini.

Sí eisini
 Fuglar í Føroyum

Fuglar
Falconiformes


Heiðaheykur

Heiðaheykur (frøðiheiti - Circus macrourus)

Sí eisini
 Fuglar í Føroyum

Fuglar
Falconiformes


Bláheykur

Bláheykur (frøðiheiti - Circus pygargus)

Sí eisini
 Fuglar í Føroyum

Fuglar
Falconiformes


Blotaheykur

Blotaheykur (frøðiheiti - Circus aeruginosus)

Sí eisini
 Fuglar í Føroyum

Fuglar
Falconiformes


Yell

Yell (eldri Jala ella Jela) er ein av Norðoyggjunum í Hetlandi. Yell er næstørsta oyggin í Hetlandi, 27 km long, 11 km breið, og hevur triðflest íbúgvar (eftir Mainland og Whalsay), í 2001 hevði oyggin 957 íbúgvar.

Landslag og djóralív

Ikki er greitt hvat navnið merkir, men hildið verður, at tað kann upprunaliga vera av piktiskum uppruna. Norðbúgvar kallaðu oynna Gjall, ið sipar til berligt landslag, men hinvegin kann heitið Jala ella Jela hava merkt "hvíta oyggj" sipandi til tær hvítu skeljasands strendurnar kring oynna.

Hægsta fjallið er Hill of Arisdale (før. Argisdals Heyggjur) 210 m.

Búseting

Bygdirnar á Yell liggja fram við strondini, tær størru eru Burravoe, Mid Yell, Cullivoe og Gloup, og smærru bygdirnar eru Ulsta, Gutcher, Aywick, West Yell, Sellafirth, Copister, Camb, Otterswick, og West Sandwick.

Ferðasamband

Ferjusamband er frá Ulsta á Yell til Toft á Mainland, og frá Gutcher á Yell til Belmont á Unst og til Hamars Ness á Fetlar.

Myndir

Oyggjar í Hetlandi


Burravoe

Burravoe (norrønt Borgarvágr), er ein bygd á Yell í Hetlandi.
Tann merkisverdasti bygningurin á staðnum er bygdasavnið The Old Haa Museum ið húsast í einum húsum frá 1672.

Hetland


Whalsay

Whalsay, (norrønt Hvalsey), er sætt-størsta oyggin í Hetlandi, og hevur næstflest íbúgvar (eftir Mainland), í 2004 hevði oyggin 1034 íbúgvar.

Høvuðsvinnan á oynni er fiskivinna, og størsta bygdin er Symbister har bátahavnin er. Ferjusamband er frá Laxo til Vidlin á Mainland, oyggin hevur eisini ein flogvøll í Skaw.

Vitjunarverd støð á oynni, eru m.a. tvey hús frá bronsuøldini, Benie Hoose og Yorie Biggins.

Keldur

Slóðir úteftir

Oyggjar í Hetlandi


Symbister

Symbister, (norrønt Sunnbólstaðr), er størsta bygdin á Whalsay í Hetlandi.

Hetland


Meinhard Jensen

Meinhard Jensen er gøtumaður, føddur í 1971. Hann er familjumaður, sum undirvísir í enskum í student á Kambsdali og í HF í Klaksvík, umframt at hann er vertur í Áðrenn Elvis. Tað er ein sending hjá útvarpinum hjá Kringvarpi Føroya, sum hevur verið í gongd síðan 2007.

Meinhard hevur skrivað stuttsøguna Login í hellinum undir kaffistovuni, sum er útgivin í savninum Mjørki í heilum í 2001.

Keldur

Føroyskir lærarar
Føroyskir rithøvundar


Cullivoe

Cullivoe (norrønt Kollavágr), er ein bygd á Yell í Hetlandi. Bygdin liggur spjødd á landnyrðingshorninum á oynni, og haðani sæst tvørturum Bluemull Sound (Blámúlasund) yvir á oynna Unst. Bygdin hevur eina bátahavn við oljutangum og ísvirki, havnin varð endurnýggjað í 1991.

Hetland


Norðoyar, Hetland

North Isles (føroyskt Norðoyar ella Norðuroyggjar) í Hetlandi eru fyrst og fremst tær størru oyggjarnar: Yell, Unst og Fetlar.

Men fleiri smáar oyggjar eru eisini:

 Muckle Flugga
 Uyea
 Out stack
 Balta
 Huney
 Haaf Gruney

Sí eisini

Norðoyar

Oyggjar í Hetlandi


Unst

Unst er ein av Norðoyggjunum í Hetlandi. Hon er norðasta bygda oyggin í Stórabretlandi, og triðstørsta oyggin í Hetlandi, 20,4 km long, 8,5 km breið, í 2001 hevði oyggin 720 íbúgvar.

Navnið Unst er helst av piktiskum uppruna, týdningurin av tí er ókendur. Norðbúgvar kallaðu oynna Ørnyst.

Jarðfrøði og búseting

Unst er í stóran mun grasgrógvin og bakkin er høgur fram við strondini. Valla Field (Valafjell) er vælkent og sæst víðan, men Saxa Vord (før. Saksa vørða) við sínum 285 m er hægsta punktið á oynni.

Størsta bygdin er Baltasound har ið flogvøllurin er, aðrar bygdir eru Uyeasound og  Haroldswick.

Unst ger í mongum førum krav uppá heitið "norðasta í Bretlandi". Bygdin Skaw er norðasta bygd í Bretlandi, vitin á Muckle Flugga norðanfyri Unst, tikin í brúk í 1858, er norðasti vitin í Bretlandi og Out Stack er norðasti stakkur í Bretlandi.

Djóra- og plantulív

Ríkt fuglalív er á oynni, ikki minst í friðaða økinum Hermaness, sum eisini er einasta stað har plantan hetlendskt høsnagras veksur.

Ferðasamband

Ferjusamband er frá Belmont á Unst til Gutcher á Yell og til Hamars Ness á Fetlar

Myndir

Keldur

Slóðir úteftir
unst.org
Upptøkur av Unst dialektini

Oyggjar í Hetlandi


Fetlar

Fetlar er ein av Norðoyggjunum í Hetlandi, tann triðstørsta av teimum. Hon er uml.  41 km² til støddar og í 2001 vóru íbúgvarnir 86 í tali.

Navnið er helst av piktiskum uppruna, men kann eisini vera norrønt "Fetaland" í týdninginum "fitilendi". Í einum dokumenti frá 1490 er oyggin nevnd "Fötilør", sipandi til at oyggin (sum nærum er í tveimum) er bundin saman av einum "fetli".
Hægsta punktið á oynni er Vord Hill (før. Varðaheygur) 158 m.
Størsta bygdin ið er Houbie liggur sunnanvert á oynni.

Ferjusamband er frá Hamars Ness á Fetlar til Gutcher á Yell og til Belmont á Unst.

Miðskeiðis á oynni er flogvøllur.

Myndir

Oyggjar í Hetlandi


Scalloway

Scalloway, (skotskt: Scallawaa), er næststørsta bygdin á Mainland í Hetlandi. Bygdin liggur á vesturstrondini móti Atlantshavinum, og var fram til 1708 høvuðsstaður í Hetlandi. Navnið kemur av norrønum: Skálavágr

Í 2014 búðu 1200 fólk í Scalloway.

Fiskivinnuháskúlin North Atlantic Fisheries College liggur í Scalloway.

Sí eisini

Skálavík

Hetland


Foula

Foula (norrønt Fugley, skotskt gæliskt Fughlaigh), er mest fjarskotna oyggin í Hetlandi, samstundis er hon tann hetlendska oyggin ið liggur nærmast Føroyum, 285 km (154 sjómíl) hiðani.

Landslag og djóralív

Oyggin er eyðkend av teim 5 tindunum: Soberlie 221 m, The Noup 248 m, Hamnafield 344 m, The Kame 376 m og The Sneug 418 m, sum er hægsta fjallið á oynni. Norðast á oynni er Gaada Stack ein kendur stakkur.

Sum navnið bendir á, er fuglalívið ríkt á oynni, fuglabjørgini vestantil og norðantil á oynni, eru upp í 370 m til hæddar.

Søga
Í 1490 vóru jarðarognirnar hjá Ciske familjuni býttar og Vaila og Foula gjørdust ogn hjá Alv Knutsson. Men Ciske familjan var norsk, og tá Hetland var innlimað í Skotland nøkur áratíggju frammanundan, vóru ognarkrøvini á oynni fløkjaslig og ósambærilig.

Á Foula bleiv julianski kalendarin  framhaldandi nýttur, eftir at restin av stórabretlandi hevði skift til gregorianska kalendaran í 1752. Foula helt fast við julianska kalendaran við at brúka 1800 sum leypár, men av tí at man ikki brúkti ár 1900 sum leypár er Foula nú ein dag frammanfyri julianska kalendaran, og 12 dagar aftanfyri gregorianska kalendaran. Sostatt verða jól hildin 6. Januar (gregoriska klendaran) á Foula og nýggjár 13. Januar (gregoriska kalendaran).

Í 1720 fóru pokurnar (koppar) at ganga millum teir 200 íbúgvarnar á Foula. Av tí at oyggjabúgvarnir vóru so avskornir frá øðrum fólki, høvdu teir ikki órinskap (immunitet) móti hesi sjúku, og níggju av tíggju fólkum doyðu. Sagt var at bert umleið 5-6 fólk yvirlivdu pokurnar; og nýggj fólk máttu flytast av meginoynni at fólka oynna aftur. Hetta var kanska ein av orsøkunum til at gamla norn málið fekk mønustingin á oynni.

Skotski blaðmaðurin John Sands, ið búði fleiri stutt tíðarbil á skotskum oyggjum og í Føroyum, búði eina tíð á Foula í seinnu helvt av 19’du øld. Hann fanst harðliga at tí áhaldandi “Truck-skipanini”, har skotski ‘lairdurin’ (góðseigarin) rindaði sínum undirsáttum á Foula løn í sokallaðum ‘kredittum’, har teir nærmast einanans kundu keypa vørur og tænastur frá honum sjálvum. Blaðmaðurin avmyndaði Foula sum ein vakra ungmoy ið bleiv kvald av einum stórum kyrkingarormi (kvalaraslangu), meðan onnur skriðdjór, nevnd 'missionary', 'laird' og 'truck' hugdu at.

Tann síðsti lairdurin av Foula var Ian Holbourn (1872 – 1935), føddur John Bernard Stoughton Holbourn. Hann var rithøvundur, professari og fyrilestrarhaldari á University of Oxford.

Foula var helst tað staðið í Hetlandi, har málið norn var talað longst. Longsti tekstur á norn, Hildinakvæðið (Hildina Ballad) varð niðurskrivað á Foula av G. Low í 1774.

Íbúgvar

Foula hevur 38 íbúgvar í teimum báðum bygdunum, Hametoun og Ham á eystursíðuni.

Frá Ham er ferjusamband til Walls og Scalloway á Mainland. Oyggin hevur eisini ein flogvøll, haðani flogsamband er til Tingwall Airport á Mainland.

Myndir

Sí eisini

Fugloy

Oyggjar í Hetlandi


Kirkwall

Kirkwall (skotskt: Kirkwaa, (skotskt gæliskt: Baile na h-Eaglais) er høvuðsstaður í Orknoyum, býurin hevur 8.686 íbúgvar.  Navnið kemur av norrønum: Kirkjuvágr.

Í miðbýnum stendur St. Magnus Cathedral, bygd av Ragnvaldi II jalli, til minnis um Sankta Magnus Erlendsson, ið var orknoyajallur 1108-1117.

Myndir

Sí eisini

Kirkjubøur

Skotland
Orknoyar


Stromness

Stromness (skotskt Strumnis, eldri navn Hamnavoe), er næststørsti býur í Orknoyggjum, býurin hevur uml. 2.200 íbúgvar. Navnið kemur av norrønum: Straumsnes.

Sluppin "Rachel", vanliga nevnd "Skotaskipið", ið fór á land á Svínoyarvík 27 nov. 1786, var úr Stromness.

Myndir

Sí eisini

Streymnes

Skotland
Orknoyar


Mark Schultz

Mark Schultz (føddur 16. september, 1970) er ein amerikanskur kristin sangari og sangskrivari. Mark Schultz er uppvaksin í Colby í Kansas, har hann eisini seinni tók útbúgving innan marknaðarførslu á Kansas State University. Hann flutti seinni til Nashville í Tennessee har hann í 8 ár arbeiddi sum ungdómsleiðari í einari samkomu. Hann hevur verið útnevndir til fleiri Dove Awards, og vann sína fyrstu award í 2006 fyri framførslu sína Mark Schultz Live: A Night of Stories & Songs sum varð útnevnd Long Form Music Video of the Year. Mark Schultz búðleikast nú í Chapel Hill í North Carolina.

Amerikanskir tónleikarar
Føðingar í 1970


Kirkjubømúrurin

Kirkjubømúrurin ella Magnus-katedralurin, er í Kirkjubø, hann verður eisini nevndur Múrurin. Erlendur biskupur byrjaði at byggja hann umleið ár 1300. Múrurin er 26,5 metrar til longdar, 10,8 metrar breiður, 9 metrar høgur og múrarnir eru 1,5 metrar tjúkkir. Katedralurin er bygdur í Gotiskum stíli.

Søga
Arbeiðið at gera Magnusar-katedralin byrjaði umleið ár 1300 av Erlendi Biskupi, sum var biskupur í Føroyum frá 25. januar 1269 til 1305, tá føroyingar kravdu at Kongur Hákun 5. Magnusson setti hann úr starvi, vegna ov høgar skattir og arbeiðskostnað á katedralinum.

Søgnin um Bardagan í Mannafalsdali verður vanliga hildin at vera um byggingina av Kirkjubømúrinum.

Slóðir úteftir
 Bardagin í Mannafellsdali, Færøsk Anthologi I, V.U. Hammershaimb, archive.org, ss. 379-381.
 Dr. Jacobsen om Gæsa, Færøske Folkesagn og Æventyr, Jakob Jakobsen, København 1898-1901, heimskringla.no
 Nær varð Múrurin bygdur?, savn.fo
 Álit um Kirkjubømúrin, mmr.fo
 Nordisk Ruinseminar Færøerne 18. - 20. september 2007, setur.fo

Kirkjur í Føroyum
Føroya søga
Streymoy


INDUCKS

INDUCKS er stytting fyri International Network of Disney Universe Comic Knowers and Sources og er heitið á eini millumtjóða elektroniskari databasu, sum hevur til endamáls at skráseta alt, sum hevur við Disney-teknirøðir at gera í øllum londum: rithøvundar, teknarar, søgur, útgávur, o.s.fr.

Ávísing úteftir
 INDUCKS

Teknirøðir


Torkil Veyhe

Torkil Veyhe (føddur 9. januar 1990) er Føroya besti súkklari. Torkil súkklar frá 2018 fyri danska kontinentalsúkkluliðið Team Virtu Cycling. Í 2017 súkklaði hann fyri Team ColoQuick-Cult, hann súkklar eisini fyri Føroyar á Oyggjaleikum og fyri danska landsliðið. Í 2017 varð hann úttikin til danska landsliðið, ið kappaðist á EM í vegsúkkling 2017. Hann hevur fyrr súkklað fyri Team WeBike-CK Aarhus í 2015-16, Odder Cykel Klub 2012-15 og Tórshavnar Súkklufelag 2007-12.

Lívsleið innan súkkling
Torkil flutti til Danmarkar í 2012 fyri at lesa til civilverkfrøðing og fyri at súkkla. Fyrstu árini súkklaði hann við liðum, ið ikki eru professionell, men síðan 2017 hevur hann súkklað fyri kontinentalliðið Team ColoQuick-Cult. Hann hevur vunnið fleiri ymiskar súkklukappingar bæði í Føroyum, Danmark og á Oyggjaleikum. Hann hevur eitt nú vunnið Pinsecuppen í Danmark, Kring Føroyar og FM. Í november 2015 gjørdi hann 2 ára stuðulsavtalu við P/F Wenzel í Havn, sum kann leingjast til at vara í 3 ár. Tá ið Torkil í november 2015 skifti felag og fór frá Odder Cykle Club til Team WeBike-CK Aarhus, setti hann sær sum mál at vinna ein A-sigur og at vinna síni fyrstu UCI-stig. Bæði hesi mál eydnaðust í april og mai 2016, tá ið hann vann tey fyrstu 3 UCI-stigini í Himmerland Rundt og tá ið hann vann Marcello Bergamo Cuppen 2016 (eisini kent sum Pinsecuppen). Hann hevur fleiri ferðir verið millum topp-3 og topp-10 í kappingum í Danmark í 2016. Í 2017 hevur hann m.a. gjørt vart við seg í norsku UCI-kappingini Tour des Fjords, har hann var um reppið at vinna fjórða teinin, men var yvirhálaður stutt áðrenn málstrikuna av Edvald Boasson Hagen. Á 2. og 4. teini vann hann stríðssigurin og fekk laksatroyggjuna. Á Tour des Fjords 2017 gjørdist hann nummar fýra í fjallakappingini og nummar fimm í stigkappingini. Á Oyggjaleikum 2017 endurvann hann gullheiðursmerkið í tíðarkoyringini.

Úrslit í 2017

Tour des Fjords 2017
Torkil Veyhe luttók í kappingini Tour des Fjords í mai 2017, og har fekk hann sítt til tá størsta úrslit nakrantíð, tá talan er um UCI kappingar. Hetta hendi tvær ferðir, á fyrsta og fjórða teini, tá hann á báðum teinum var um reppið at vinna teinin. Á fjórða teininum endaði hann á 2. plássi, tá ið norski meistarin Edvald Boasson Hagen yvirhálaði hann stutt áðrenn málstrikuna. Torkil hevði verið í útbroti í fleiri tímar saman við Gijs Van Hoecke (LottoNL-Jumbo) og Kevin Van Melsen (Wanty-Groupe Gobert). Eftir 50 kilometrar høvdu teir 7 minuttir frástøðu til feltið, og Torkil var tá og ein stóran part av degnum virtuelt í føraratroyggjuni. Torkil vann eisini fleiri spurtir um fjallastigini. Torkil byrjaði eisini kappingina væl, tað eydnaðist honum at koma í eitt útbrot ið slapp avstað, og fýra av teimum hildu á heilt fram til málstrikuna. Torkil royndi at sleppa avstað frá hinum, tá ið 2 km vóru eftir, men tað eydnaðist ikki, og hann gjørdist nummar fýra. Torkil endaði samanlagt sum nummar 27 og sum nummar fýra í fjallakappingini og nummar fimm í stigkappingini.

UCI bólkur 2.HC
 PostNord Danmark Rundt 2017
 Nr. 6 samlað
 Nr. 30 á 1. teini
 Nr. 21 á 3. teini
 Nr. 9 á 4. teini
 Nr. 23 á 5. teini

UCI bólkur 2.2
Nr. 56 samlað í Tour de Normandie 20. - 26. mars 2017.

UCI bólkur 2.1
Tour des Fjords 2017
Nr. 4 á 1. teini av Tour des Fjords
Nr. 2 á 4. teini av Tour des Fjords
Nr. 4 í fjallakappingini
Nr. 5 í stigkappingini
Nr. 27 samlað
Vann laksatroyggjuna sum Mest álopssinnaði súkklarin eftir 1. og 4. tein.

UCI bólkur 1.2
Nr. 3 í Skive-Løbet
Nr. 3 í GP Horsens
Nr. 5 í Fyen Rundt
Nr. 15 í Himmerland Rundt

DCU-A kappingar í Danmark
Vinnari av Rødekro hin 9. apríl 2017.
Nr. 6 í GP Herning 22. apríl 2017.
Nr. 7 í Edlund Løbet hin 2. apríl 2017.

DM 2017
Nr. 10 í DM í einkultstarti
Nr. 11 í DM í vegsúkklukapping

Aðrar kappingar í 2017
Oyggjaleikir
Gull i einkultstarti, 37 km.
Silvur í býar-criterium.
Bronsa í liðkappingini í vegsúkkling.
Bronsa í liðkappingini í einkultstarti.
Nr. 5 í vegsúkkling.

Kring Føroyar
Samlaður vinnari av Kring Føroyar
Vinnari av 1., 2. og 3. teini.

FM í vegsúkkling 2017
Gull í landavegsúkkling. Tað varð koyrt Runt Agnið i Runavík og á Toftum.
Gull í criterium
Gull í einkultstarti við tíðini 27 minuttir og 25 sekund. Teinurin var 10 km, koyrt varð úr Kollafjarðardali niðan á Sornfelli. Torkil vann við gott 3 minuttum frammanfyri Helgi Winther Olsen á øðrum plássi og Gunnar Dahl-Olsen á triðjaplássi.

2016
Torkil skrivaði føroyska súkklusøgu, tá ið hann vann síni fyrstu UCI stig í mai 2016. Tað gjørdi hann, tá ið hann gjørdist nummar 7 av 198 í Himmerland rundt. Hetta vóru eisini fyrstu UCI-stigini í søguni hjá Team WeBike-CK Aarhus.

Á hvítusunnu í mai 2016 luttók hann á Pinsecuppen í Jútlandi, hvørs almenna navn er Marcello Bergamo Cuppen. Hann gjørdist nummar tvey leygardagin 14. mai 2016 í Silkeborg, bert aftanfyri Lasse Norman Hansen (HM vinnari í bana súkkling). Torkil vann tí silvur á teininum. Hvítusunnudag vann hann sterkasta bólkin í Danmark, A-bólkin. 2. hvítusunnudag endaði kappingin, og Torkil gjørdist samlaður vinnari av kappingini og vann tí gulu troyggjuna. Hann vann sostatt á fulltíðarprofessionellum súkklarum sum Lasse Norman Hansen og WorldTour-súkklaran Matti Breschel. Harvið skrivaði hann føroyska súkklusøgu. Tað er ongantíð fyrr eydnast einum føroyingi at vinna í bestu deildini í Danmark.

Síðst í mai 2016 luttók Torkil í súkklukappingini Sønderborg-løbet. Hann gjørdist nummar tvey av A-liðnum hjá monnum.

5. juni 2016 gjørdist Torkil nummar tvey í Post Cup 2016 á Bornholm, talan av um aðru av fýra Post Cup kappingum í 2016.

Síðst í juli 2016 luttók Torkil í donsku kappingini PostNord Danmark Rundt, har hann umboðaði tað danska súkklulandsliðið. Talan var um kapping á fimm teinum. Triði teinur varð súkklaður ólavsøkudag, og tann dagin eydnaðist tað honum at koma við í eitt útbrot saman við fýra øðrum. Hann var tó so óheppin, at hann punkteraði stutt eftir, at teir vóru komnir nakað frá restini. Hann súkklaði eina løtu við fløtum bakhjóli, til ein servicebilur kom og hjálpti honum at skifta dekk, hann helt síðan fram men noyddist enn einaferð at støðga, tí dekkið sat ikki sum tað skuldi. Kappingin varð víst beinleiðis á Danmarks Radio, og teir báðir ið viðmerktu søgdu, at hann ongan møguleika hevði at náa hinum fýra í útbrotinum aftur, tí hann var komin umleið hálvan annan minutt frá teimum. Men Torkil kempaði, og eftir umleið einum hálvum tíma hevði hann vunnið fram aftur til hinir fýra. Viðmerkjararnir vóru bilsnir og róstu honum og tosaðu um sterkir føroyingar, um svimjaran Pál Joensen og um føroyska fótbóltslandsliðið hjá monnum, ið vann tveir dystir móti Grikkalandi og um at tað var føroyskur tjóðardagur. Torkil skiftist við hinum um at taka leiðsluna eins og vanligt er, og tá ið útbrotið varð innheintað meira enn hundrað kilometrar seinni, av einum øðrum bólki, so eydnaðist tað honum enn einaferð at koma við í eitt útbrot, men at enda dragnaði hann afturúr og endaði sum nummar 68 av 121. Torkil varð kosin dagsins stríðsmaður og fekk troyggjuna fyri álopsheiður.
Eftir at súkklusesongin 2016 var liðug, varð kunngjørt, at Torkil Veyhe hevði skrivað undir sáttmála við danska kontinentalliðið ColoQuick-CULT.

Danmarksmeistaraskapur
 Nummar 9 i einkultstarti, 23. juni 2016

UCI bólkur 1.2 súkklukappingar
 Nr. 8 í Himmerland Rundt, strekki á 188,3 km, UCI-bólkur 1.2
 Nr. 9 í GP Horsens, 12. juni 2016, UCI-bólkur 1.2
 Nr. 1 í fjallakappingini í GP Horsens, 12. juni 2016.
 Nr. 31 í Fyen Rundt. 11. juni 2016. UCI-bólkur 1.2
 Nr. 77 í Rent Liv Løbet Skive, strekki á 177,7 km, UCI-bólkur 1.2

A-lisens súkklukappingar í Danmark
 Nr. 1 í JE.DK Løbet Herning
 Nr. 2 í Sønderborg-Post Cup
 Nr. 2 í Silkeborg
 Nr. 2 í Post Cup í Hasle, Bornholm tann 5. juni 2016.
 Nr. 4 í Hjørring-Sparekassen Vendsyssel
 Nr. 5 í Grenaa
 Nr. 16 í HAC-løbet
 Nr. 23 í Aalborg Cykle-Ring
 Nr. 51 í GP Herning, strekki á 186,0 km

Oyggjaleikir 2017
Gull í einkultstarti, 37 km við tíðini 46:06.61.
Silvur í býarkoyringini.
Bronsu í liðkappingini í landavegsúkklukappingini.
Bronsu í liðkappingini í einkultstarti.
Nr. 5 í landavegsúkklukappingini.

Oyggjaleikir 2015
Torkil vann fyrsta gullheiðursmerki fyri Føroyar á Oyggjaleikunum 2015, tá ið hann vann gull í einkultstarti 28. juni 2015. Hann vann eisini eitt bronsuheiðursmerki í landavegssúkkling.
Gull í einkultstarti, 35 km við tíðini 47 min og 30 sek
Bronsu í landavegssúkkling, 112 km við tíðini 2:51.20,076
Bronsu í liðkappingini.

Oyggjaleikir 2013
Torkil vann tvey silvurheiðursmerki á Oyggjaleikum 2013 á Bermuda.
Silvur í einkultstarti við tíðini 0:59:48
Silvur í landavegssúkkling við tíðini 2:49:40

Oyggjaleikir 2009
Silvur í liðkappingini í vegsúkklukapping, saman við Eli Christiansen, Gunnar Dahl-Olsen, Boga Kristiansen, Sigmund Olsson.

Oyggjaleikir 2007
Torkil Veyhe luttók í fleiri súkklukappingum á Oyggjaleikunum á Rhodos í 2007. Besta úrslitið var eitt silvur heiðursmerki í Men's Team Road Race. Hann gjørdist nummar 8 í kappingini Men's Individual Time Trial.

Vinnari av Kring Føroyar

Torkil Veyhe hevur vunnið súkklu kappingina Kring Føroyar fimm ferðir: 2009, 2010, 2012, 2014 og 2015. Kring Føroyar verður av sponsororsøkum eisini verður rópt Volvo Kring Føroyar (fyrr Statoil kring Føroyar og Effo kring Føroyar). Torkil brúkti tilsamans 9:45:11 tímar um teir 341 kilometrarnar ið m.a. vóru súkklaðir í Klaksvík, Eysturoynni, Suðuroynni, Vágum og Streymoynni. Liðið Team PE, sum Torkil var partur av í 2010, vann kappingina Statoil Kring Føroyar 2010. Umframt Torkil Veyhe vóru hinir á liðnum Guðmundur Joensen og Gunnar Dahl-Olsen.

Føroyameistari
Í 2015 gjørdist Torkil trýfaldur føroysmeistari, tá hann vann allar trýggjar FM-kappingarnar í súkkling ið vóru frá 13. til 15. august 2015. Kappingarnar vóru í landavegsúkkling, einkultstarti og býarsúkkling og Torkil vann allar. Torkil hevur fleiri ferðir vunnið FM heitið, í 2008 vann hann gull á 30 km teininum, hann gjøgnumførdi ikki 100 km teinin vegna vánaligt veður. Í 2007 vann hann gull í 30 km og silvur í 100 km. Í 2006 vann hann gull á 40 km teininum og silvur á 100 km teininum og gull í FM Býarkoyring, menn. Í 2005 var Torkil so ungur, at hann súkklaði í kappingunum fyri unglingar. Hann vann gull í 100 km og 30 km teinunum umframt at hann eisini vann Ólavsøku súkklukappingina fyri unglingar. Torkil gjørdist føroyameistari í landavegssúkkling í 2009 við tíðini 3 tímar og 3 minuttir, teinurin var 100 km.

Keldur

Slóðir úteftir
 Profilur á procyclingstats.com
 TSF.fo, Tórshavnar Súkklufelag.

Føroyskir súkklarar
Føðingar í 1990


FF Giza

FF Giza er eitt føroyskt fótbóltsfelag úr Tórshavn. Felagið spælir sínar dystir á vøllinum á Argjum. Felagið hevur sín uppruna úr Nólsoy, tað var stovnað 1. januar 1968 sum Nólsoyar Ítróttarfelag. 1. januar 2009 skiftið felagið navn til FF Giza. Í 2010 spældi FF Giza í 3. deild. Kappingarárið 2012 hava FF Giza og FC Hoyvík lagt feløgini saman, eftir at FC Hoyvík flutti niður í 2. deild, og Giza/Hoyvík spælir í 2. deild og 3. deild (minikapping) í 2012.

Keldur

Útvortis ávísingar
FFGiza.com

Føroyskt fótbóltsfelag


Snípustelkur

Snípustelkur ella  Langneva snípa (frøðiheiti - Limnodromus scolopaceus)

Sí eisini
 Fuglar í Føroyum

Fuglar
Charadriiformes


Snípa

Snípa, (frøðiheiti - Scolopacidae spp.)

Sløg
Vendisnípa (Scolopax rusticola)
Trírondut snípa (Gallinago media)
Mýrisnípa (Gallinago gallinago)
Lítil mýrisnípa (Lymnocryptes minimus)
Langneva snípa (Limnodromus scolopaceus) : Snípustelkur

Sí eisini
 Fuglar í Føroyum

Fuglar
Charadriiformes


John Lyng

Johan Daniel Fürstenberg Lyng (føddur 22. august 1905 í Trondheimi, deyður 18. januar 1978 í Bærum) var forsætisráðharri í Noregi í 1963. Lyng var uttanríkisráðharri 1965–1971, stórtingsmaður 1945–1953 og 1958–1965, og floksformaður Høgris á tingi 1958–1965.

Lyng hevði løgfrøðisprógv fra 1927 og var advokatur og dómari.

Sí eisini
 John Lyngs stjórn

Ávísngar úteftir
 Stórtingið – John Lyng

Norskir politikarar
Stórtingslimir
Forsætisráðharrar Noregs
Uttanríkisráðharrar


Oniontree

Oniontree er ein føroyskur tónleikabólkur úr Tórshavn, sum spælir punk, rokk og alternativan tónleik. Limirnir eru fýra ungir havnarmenn og argjamenn: Sigmund Jørgensen, sang og guitar, Fríði Tanggaard Bjørgvin, guitar og sang, Jan Mýrá, bass og Magnus Ovason spælir trummur. Oniontree hevur spælt á føroyskum tónleikafestivalum og kring alt landið á spælistøðum o.s.fr. Oniontree hevur eisini spælt í Danmark, m.a. hitaðu teir upp fyri enska bólkin Yashin á The Rock. Eisini hevur bólkurin spælt við føroyska bólkinum The Dreams á Vega í Keypmannahavn.

Útgávur
 Solitude, 2009, EP

Finalistar í altjóða tónleikakapping
Oniontree luttók í 2009 á altjóða tónleikakapping, ið nevnist The Best New Song In The World, teir komu heilt til finaluna við sanginum Solitude.

Planet Awards vinnari
Oniontree vann føroysku heiðurslønina Planet Award sum Sosialurin, Rás2 og Portal.fo geva á hvørjum árið um ársskiftið. Oniontree vann heiðurin Ársins nýggi bólkur 2009.

Keldur

 TheBestNewSong.com, THE BEST NEW SONG IN THE WORLD 2009
 TUTL.com
 Planet.fo
 Mess.fo
 Mess.fo
 Vagaportal.fo

Ávísingar úteftir
 Myspace.com
 Facebook.com
 TUTL.com
 YouTube.com, Solitude

Føroyskir tónleikabólkar
Planet Awards vinnari
Rokktónleikabólkar


Kroatiskt mál

Kroatiskt er alment mál í Kroatia (Evropa).
 ISO 639-1=hr,
 ISO 639-2=hrv(scr),
 ISO 639-3=hrv,
 SIL=HRV

Ávísingar úteftir
 Institut za hrvatski jezik i jezikoslovlje
 Horvaadi kiil' Academy

Slavisk mál
Mál í Evropa


Planet Awards

Planet Awards (Planet Award) er føroysk virðisløn ella heiðursløn sum verður latin á hvørjum ári til ymiskar bólkar og einstaklingar innan føroyskan tónleik, sum onkursvegna hava skarað framúr. Tað er Miðlahúsið: Sosialurin, Rás2 og Portal.fo sum standa fyri handanini av virðislønunum. Tað eru lesarar og áhoyrarar hjá hesum fjølmiðlum, sum kunnu atkvøða við at senda sms boð til tann tónleikara, sangara ella tónleikabólk. Tey tónleikanøvnini sum hava fingið flestar atkvøður vinna so heiðurslønir. Fyrireikararnir velja sjálvir, hvønn teir vilja heiðra við Planet Herðaklappinum. Í 2013 varð portal.fo selt til Knassar. Sosialurin gavst tá at skriva tíðindi á portal.fo og fekk sær tíðindaportalin in.fo í staðin. Planet.fo er ein partur av portal.fo, og m.a. tí gavst árliga tiltakið Planet Awards. Stutt fyri jól 2013 kunngjørdi Miðlahúsið, at tey fara at gera eitt annað og størri tónleikatiltak ístaðin, sum eisini fer at heiðra føroyskum tónleiki og tónleikarum, tað verður ikki hildið millum jól og nýggjár, sum Planet Awards var, men nakað seinni, tiltakið verður fyriskipað saman við øðrum. Planet Awards 2012 gjørdist sostatt seinasta tiltakið við hesum heitinum.
Í 2014 varð ein nýggj føroysk tónleikavirðisløn sett á stovn við heitinum Faroese Music Awards (FMA) ella á føroyskum: Føroysku tónlistavirðislønirnar. Tær fyrstu virðislønirnar verða handaðar 15. mars 2014 í Norðurlandahúsinum. Tað eru Kringvarp Føroya, Miðlahúsið og Norðurlandahúsið, ið standa fyri tilnevningum og handanum av tónleikavirðislønunum.

Planet Awards - Planet Heiðurslønir - Bólkar

Planet heiðurlønirnar verða bólkaðar soleiðis:

 Besti føroyski bólkur ella einstaklingur
 Besta útgáva
 Besta songkvinna
 Besti sangari
 Besti nýggi bólkur
 Besta lagið

Harumframt verður latið "Planet Herðaklapp", eisini rópt "Ársins Herðaklapp".

Vinnarar av Planet Awards 2012

Hamferð - Ársins bólkur
Eivør - Ársins einstaklingur
Hans Andrias Jacobsen - Ársins nýggja tónleikanavn
Finnur Koba - Ársins sangari
Eivør - Ársins songkvinna
Eivør - Ársins útgáva er Room
All in við sanginum Vanja - Ársins sangur (sangurin hjá Jákup Eli Joensen, sum eisini var ársins sangur í 2011)
Robert Mc Birnie fekk ársins herðaklapp

Vinnararnir av Planet Awards 2011

Swangah Dangah - Ársins bólkur
Swangah Dangah - Ársins nýggi bólkur
Lena Anderssen - Ársins songkvinna
Hans Edward Andreasen - Ársins sangari
Lena Anderssen - Ársins einstaklingur
Lena Anderssen - Ársins útgáva
Jákup Eli Joensen – Ársins sangur - Vanja
Nicolina av Kamarinum - Planet Herðaklappið 2011

Planet Awards 2010

Vinnararnir av Planet Awards 2010 vóur hesi:
 Besta útgáva: Terji & Føstufressar – Tvey
 Besti nýggi bólkur/einstaklingur: Hamferð
 Ársins sangari: Jens Marni Hansen
 Ársins songkvinna: Anna Katrin Egilstrøð
 Ársins einstaklingur/bólkur:  The Dreams
 Ársins sangur: Grandma’s Basement – Hon fær ongantíð nokk
 Ársins YouTube video: Effo-drongurin í Sørvági
 Ársins tónleikamynd: Jón K. Joensen
 Ársins herðaklapp: Rútmiska kórið í Hoydølum (fyri sangleikir síðan 1997).

Í 2010 komu tveir nýggir bólkar við:
Ársins besta tónleikamynd
Ársins besta YouTube innslag

Planet Awards 2009

 Besti føroyski bólkur ella einstaklingur: Páll Finnur Páll
 Besta útgáva: The Sky is Opening - Guðrið Hansdóttir
 Besta songkvinna: Eivør Pálsdóttir
 Besti sangari: Brandur Enni
 Besti nýggi bólkur: Oniontree
 Besta lagið: Under the sun - The Dreams
 Planet herðaklappið - Frændur

Planet Awards 2008

 Besti sangari: Jens Marni Hansen
 Besta songkvinna: Lena Anderssen

Planet Awards 2007

 Besti sangari: Pætur Zachariassen
 Besta songkvinna: Guðrið Hansdóttir
 Besta útgáva: Lena Anderssen Let Your Scars Dance

Planet Awards 2006

Besti nýggi bólkur: Boys In A Band
Besti bólkur ella einstaklingur: Teitur
Besta útgáva: Teitur
Besti sangari: Rókur Jákupsson
Besta songkvinna: Eivør Pálsdóttir
Besti útlendski bólkur: Nephew
Planet-herðaklappið: Karl Anton Klein

Planet Awards 2005
Besta útgáva: Høgni Lisberg: Morning Dew

Sí eisini
Planet Awards 2009
Planet Awards 2010
Planet Awards 2011
Planet Awards 2012
Faroese Music Awards

Keldur

 Planet Awards 2009
 Portal.fo, Jens Marni syngur best.
 Planet.portal.fo, Planetir til tey bestu.
 GFestival.fo
 Portal.fo, Tilnevning besti sangari: Pætur Zachariassen.
 Tos.fo, Lena er besta kvinnan.

Planet Awards vinnari
Føroyskur tónleikur
Virðislønir
Listar
Planet Awards
Føroyskar mentanarvirðislønir
Tónleikavirðislønir


Edvard Nyholm Debess

Edvard Nyholm Debess (føddur 6. november 1960 í Tórshavn) er føroyskur tónleikari, sangari, tónasmiður og myndamaður. Hann spælir kontrabass.

Lívsleið
Bæði foreldur og systkin hansara spældu á ljóðføri og vóru virknir tónleikarar í hornorkestrum og sungu í kóri. Edvard byrjaði at ganga til undirvísing í klaver sum 12-ára gamal. Seinni lærdi hann at spæla bass og frá síðst í 1970'unum spældi hann við í orkestrum og spældi eisini free lance. Tá ið hann var fyrst í 20'unum flutti hann til Danmarkar fyri at lesa tónleik. Tey árini var hann eisini virkin í fleiri orkestrum, tað var eisini hetta tíðarskeiðið, at hann byrjaði at skriva sangir.

Edvard hevur klassiska tónleikaútbúgving frá Det Jyske Musikkonservatorium í Århus. Edvard hevur serligan áhuga í jazz tónleiki, men eisini í klassiskum tónleiki. Edvard kemur úr einari tónleika familju, bæði foreldrini vóru tónleikarar fyrr. Abbi hansara Christopher Nyholm Debess (f. 1882, d. 1952) var skald, umsetari, politikari og rørleggjari. Beiggi Edvard Per Debess var tónleikari, í Føroyum m.a. kendur frá bólkinum Debess og Petersen. Sonur Per, Uni Reinert Debess er kendur sum blues sangari, sangskrivari og guitarleikari. Edvard hevur spælt við fleiri bólkum, men hann spælir eisini nógv free-lance. Hann hevur fleiri ferðir spælt saman við Eivør Pálsdóttir, og hann og bróðursonurin Uni framføra av og á saman í bólkinum Debess Blues Station, afturat sær hava tei sum oftast ein trummusláara, í 2014 spældu teir í Perluni í Havn saman við Jósva Debes á trummum. Edvard er limur í Føroya Symfoniorkestrið og framførir eisini onkuntíð við Aldubáruni. Edvard hevur undirvíst á Tórhavnar Musikkskúla í nøkur ár. Hansara tónleikur hevur verði framførdur á tí árliga tónleikatiltakinum Summartónar, sum er hvørt summar runt um landið. Sum oftast eru Summartónar seinast í juni og fyrru helvt av juli. Hann er limur í Felagið Føroysk Tónaskøld. Í mars 2012 gav hann fløgu út í egnum navni, og fyri fyrstu ferð er tað hann sjálvur sum syngur. Hann hevur sjálvur skrivað allar yrkingarnar og hevur gjørt øll løgini uttan tað fyrsta, sum Holger Lauman hevur gjørt.

Í 2013 varð Edvard valdur í nevndina hjá Mentanargrunni Landsins. Hann hevur síðan tikið seg úr nevndini aftur.

Í mai 2014 útgav Edvard eitt poetiskt fotoverk um Johan og Rakul Dalsgaard, sum búðu í Fámará eina tíð. Myndirnar í bókini fylgja teimum báðum frá tí at tey fluttu inn í Fámará og til tey noyddust at flyta hagani aftur.</ref>in.fo - Edvard vil fanga løtuna, Rannvá G. Fossaberg, 17. mai 2014</ref>

Útgávur

Tónleikaútgávur
 Debazz, Tutl, 2001. Tónleikarar: Karsten Vogel: saxofon, Jacob Christoffersen: piano, E. N. Debess: kontrabass, Ole Theill: trummur, tablas.
 Løg / Nordic END Quintet, TUTL, 2003. Føroyskar kompositiónir, arr. av: E.N.Debess, E. Koivistionen & Seppo Kantonen. Framførsla: Malan Thomsen: sang, Eero Koivostoinen: saxofon, Seppo Kantonen: piano, E. N. Debess: kontrabass, Alex Riel: trummur, tablas.
 TRISFO / The North Atlantic Empire, TUTL, 2007. Compositions by E. N. Debess, S. Flosason & K. Valdemarsson. Framførsla: Sigurður Flosason: saxofon, Kjartan Valdemarson: piano, E. N. Debess: kontrabass.
 Debess Blues Station, 2010. Tónleikarar: Uni Reinert Debess, Edvard Nyholm Debess og aðrir.
 Á leið, Tutl, 2012. Sangur: Edvard Nyholm Debess, tónleikarar:  Edvard Nyholm Debess, Finnur Hansen, Rógvi á Rógvu og bróðursonurin Uni Debess.

Bókaútgávur
 Kærleiki og Vónir, Mentunargrunnur Studentafelagsins, Tórshavn 2014, 80 síður, myndir av Johan og Rakul Dalsgarð, sum búðu í Fámará, tá myndirnar vóru tiknar. Myndatøka: Edvard Nyholm Debes, Ritstjórnað: Edvard Nyholm Debes, Steen Kristensen og Jóannes Lamhauge. ISBN 978-99918-75-15-6

Tónleikaverk, sum Edvard Nyholm Debess hevur komponerað
 Glottin, Brassquintet 1991, Fyrstu ferð framført í 1992 í FO og GB.
 Summarregn, Stringquintet 1992, Fyrstu ferð framført: Marseliskvartetten + bass (DK), 1992.
 Heyst við Frostnátt, Woodwind Quintet 1992, Fyrstu ferð framført: Blásarakvintet Reykjavikur 1993. Tikið upp á CD 1993 av Boreas (TUTL)
 Lagnuár, Concerto for guitar & orchestra 1994, Fyrstu ferð framført: Føroya Symfoniorkestur 1994. Solo: Ólavur Jakobsen.
 Light on the Surface, Guitar, clarinet & violin 1995, Fyrstu ferð framført: Aldubáran, 1995.
 Báðumegin við, Clarinet solo 1995, (f. perf.: Anna Klett 1995), Upptikið á CD Cantus Borealis: Einar Jóhannesson, 2000.
 Skrúðgonga, Brassband 1997, Fyrstu ferð framført: Havnar Hornorkestur, 1997.
 Variations for violin solo, Violin solo 1998, Fyrstu ferð framført: Sámal Petersen, 1998.
 Hankadráttur, Mixed ensemble 1998, Fyrstu ferð framført: Aldubáran, 1998. Instr.: piano, guitar, horn, clarinet, flute, cello, violin I+II.
 Ups a la Music, Violincello solo 2001, Fyrstu ferð framført: Gunnhildur H. Guðmundsdóttir, Reykjavík, 2002.
 Never trust wet danish dynamite, Mixed ensbl. 1998, Fyrstu ferð framført: Mad Cows Sing 2002, Ensbl.: piano, violin, obo, altsax., contrabass, percussion.
 Ecliptic Notes, Guitar quartet, Fyrstu ferð framført: Corona Guitar Quartet, 2003.
 Citypictures, Mixed Ensbl. 2003, Fyrstu ferð framført: Aldubáran 2003, Ensbl.: violin I+II, viola, cello, flute, oboe, clarinet, horn, bassoon, trombone, guitar, piano, audio tracks.
 Hugo, Altosax og soprano voice / 2004, Fyrstu ferð framført:  Duo Saxopran, 2004.
 Trees & Birds, Violin & piano / 2004 (rev. 2006), Fyrstu ferð framført: Atli Ellendersen & Sune V. Brogård, 2004.
 Clip I, Electronica / 2007, Fyrstu ferð framført: Gjógv, 2007.
 Heimið, Big Band / 2008, Fyrstu ferð framført: Tórshavnar Stórband, 2008.
 String, Quartet I, Fyrstu ferð framført: Marselis Quartet, 2008.
 Clip II, Electronica / 2008, Fyrstu ferð framført: Gjógv, 2008.
 Melodika, Trombone, basclarinet, cello & doublebass / 2009, Fyrstu ferð framført: Nólsoy 2009.

Familja
Edvard er abbasonur Nyholm Debess. Hann er giftur við Birgit Elisabet Debess, og eigur við henni døtrarnar Iben og Lisa Nyholm Debess. Edvard hevur fleiri systkin, ein bróður hansara var kendur tónleikari í 1970'unum, Per Debess, ið eitt nú var kendur fra Debess og Dam og Debess og Petersen. Blues-tónleikarin Uni Reinert Debess (sonur Per), er bróðursonur Edvard.

Keldur

Slóðir úteftir
 END.fo, heimasíðan hjá Edvard Nyholm Debess.
 Composers.fo, Edvard Nyholm Debess
 TUTL.com
 FSO.fo, Føroya Symfoniorkestur.

Føroyskir tónleikarar
Føðingar í 1960
Føroysk tónaskøld
Føroyskir mannligir sangarar
Føroyskir sangskrivarar
Føroysk myndafólk
Havnafólk


Mona Simonsen

Mona Simonsen (fødd 14. mai 1991 á Tvøroyri) er føroyskur svimjari. Mona klárar seg best í frísvimjing, hon svimur fyri Susvim og fyri Føroyar.

Úrslit

EM á stuttbana í Istanbul 2009
Mona Simonsen svam fyri Føroyar um Europameistaraheitið á stuttbana fyri kvinnur í 800 metrum frí á svimjistevnu í Istanbul í Turkalandi. Mona gjørdist nummar 17 við tíðini 9:06.66.

Oyggjaleikir 2009
Mona Simonsen svam fyri Føroyar á Oyggjaleikum 2009 á Álandi. Hon vann 3 gull heiðursmerki, tey vóru í 800 metrar frí, 400 metrar frí og 4x50 m frí. Harumframt vann hon eisini bronsu í 200 metrar frí hjá kvinnum. Hon setti føroyskt met í 400 metrum frí. Hon átti metið til 13. desember 2015, tá ið Sára Ryggshamar Nysted tók metið við tíðini 4:18.31.

Føroyskt met á 1500 frí á DM á stuttbana
Mona Simonsen svam í kapping í Danmark DM á stuttbana. Mona gjørdist nummar 7 í kappingini, men samstundis betraði hon tað føroyska metið við 20 sekundum við tíðini 17:23.25.

HM í Manchester 2008
Mona Simonsen svam fyri Føroyar til HM í Manchester í Onglandi í apríl 2008. Hon svam 800 metrar frí í tíðini 9:13.50, sum var skjótari enn tilmeldingartíðin, men ikki tað skjótasta sum hon hevði svomið. Mona svam eisini 400 metrar frí, hon svam við tíðini 4.31.33, sum var 3½ sekund verri enn tilmeldingartíðin.

Kláraði kravtíðirnar til HM 2008
Mona Simonsen luttók á Susvim stevnuni í mars 2008. Hon svam 400 metrar frí í tíðini 4:27.96, so hon kláraði kravtíðina til HM seinna sama ár.

EM á stuttbana í Ungarn 2007
Mona Simonsen svam fyri Føroyar til Europameistara kappingina á stuttbana, sum var í Ungarn (Debrecen) í desember 2007. Mona gjørdist nummar 12 í 800 metrar frí við tíðini 9:13.50.

Oyggjaleikir 2007
Mona svam fyri Føroyar á Oyggjaleikum 2007 á Rhodos í Grikkalandi. Mona vann 4 gull heiðursmerki fyri Føroyar og eitt bronsu merki. Gull heiðursmerkini vann hon í hesum teinum (allir teinar eru fyri kvinnur): 4x50 metrar frí, 4x100 metrar frí, 4x50 m blandað og 4x100 m blandað. Bronsu heiðursmerkið vann hon í 800 metrar frí.

HM 2007 í Melbourne
Mona luttók í HM 2007 á langgeil í Melbourne i mars 2007. Hon setti nýtt føroyskt met í 800 metrum frí við tíðini 9:18.65. Metið hjá Monu varð ikki tikið fyrr enn 9. januar 2016, tá ið fyrsta svimjikappingin á langgeil varð hildin í Føroyum í Páls Høll í Vági. Tað var Sára Ryggshamar Nysted, ið tók metið hjá Monu, tað gjørdi hon við tíðini 9:12.01.

Keldur

 Alandresults2009.com
 Rhodesresults2007.com
 The-Sports.org

Útvortis ávísingar
 Susvim.mono.net, Suðuroyar Svimjifelag (SUSVIM)
 Svimjing.com
 SSF.fo, Svimjisamband Føroya

Føroyskir svimjarar
Tvørafólk
Føðingar í 1991


Shaila millum Garðarnar

Shaila millum Garðarnar (fødd 20. juni 1984 á Tvøroyri) er føroyskur svimjari. Hon svimur fyri Susvim og Føroyar. Mona klárar seg best á teimum stuttu teinunum í firvald og frí svimjing. Shaila er sum so givin við at svimja einstaklingakappingar (2013), men hon er tó aktiv sum venjari og venur enn, og av og á luttekur hon í liðkappingum. Á FM stevnuni í Havn í mai 2013 var hon við til at vinna gull og at seta nýtt føroyskt met í 4 x 50 m frí við tíðini 1:47.15 saman við Guðrun Mortensen, Tanju Skaalum og Kristinu Elin Thomsen úr Susvim.

Oyggjaleikir 2009
Shaila millum Garðarnar svam fyri Føroyar á Oyggjaleikunum í Álandi 2009. Shaila vann 6 gull heiðursmerki fyri Føroyar. Hon vann gull í hesum greinum (allar greinar eru fyri kvinnur): 50 metrar firvald, 50 m frí, 100 m frí, 4x50 metrar frí, 4x50 metrar blandað (medley relay) og 4x100 m blandað (medley relay). Harumframt vann hon bronsu í 100 metrar firvald.

Keldur
 Alandresults2009.com
 Sportal.fo

Útvortis ávísingar
 Susvim.mono.net, Suðuroyar Svimjifelag (SUSVIM)
 Svimjing.com
 SSF.fo, Svimjisamband Føroya

Føroyskir svimjarar
Føðingar í 1984


Malan Vitalis Joensen

Malan Vitalis Joensen (fødd 30. mai 1991 á Tvøroyri sum Malan Vitalis Bærendsen) er føroyskur svimjari. Malan svimur fyri Susvim og fyri Føroyar. Malan er ein av Føroya bestu kvinnuligu bringusvimjarum. Malan verður oftast skrivað Malan V. Bærendsen. Malan giftist við Pál Joensen, ið er Føroya besti svimjari. Tey giftust í Páls Høll í Vági, ið hevur Føroya fyrsta langhyl. Vatn var ikki komið í hylin, áðrenn brúdleypið, men tveir dagar seinni varð byrjað við at fylla vatn í hylin.

Úrslit

Oyggjaleikir 2009
Malan luttók á Oyggjaleikunum 2009 á Álandi. Hon vann eitt silvur heiðursmerki fyri Føroyar í 200 m bringu fyri kvinnur. Føroyar vunnu Oyggjaleikirnir 2009 við 34 gull, 23 silvur og 24 bronsu heiðursmerkjum.

Føroyameistari og føroysk met 2008
Malan hevur fleiri ferðir svomið seg til føroyameistaraheitið og eisini fleiri ferðir sett føroysk met. Í mai 2008 vann hon FM kappingina í 50 metrar bringu við tíðini 34:74. Malan átti sjálv gamla metið, sum var 34:95. Næsta dag vann hon FM gull í 100 metrar bringu við tíðini 1:15.04, Malan átti sjálv gamla metið á 1:15.41. Malan setti eisini met í 200 m bringu. Susvim vann til hesa FM kapping 34 av 42 gull heiðursmerkjum. Í juli 2008 luttók Malan í DM á langbana í Gladsaxe. Hon gjørdist nummar 4 i 50m bringu við tíðini 34.35, sum var nýtt føroyskt met. Malan átti sjálv gamla metið.

Oyggjaleikir 2007
Malan vann eitt silvur heiðursmerki í 200 metrar bringusvimjing á Oyggjaleikunum á Rhodos í Grikkalandi í summarið 2007. Føroyar gjørdust nummar trý á Oyggjaleikunum 2007 við 24 gull, 19 bronsu og 12 bronsu heiðursmerkjum.

Keldur

Slóðir úteftir
 Svimjing.com
 SSF.fo, Svimjisamband Føroya

Føroyskir svimjarar
Tvørafólk
Føðingar í 1991


Sébastien Rouault

Sébastien Rouault (føddur 24 februar 1986 í Le Chesnay, Yvelines) er franskur svimjari. Hann hevur fleiri ferðir kappast móti føroyska svimjaranum Pál Joensen eitt nú í 1500m frí teininum.

Heiðursmerki
Sébastien Rouault vann gull í 1500m frí til EM á langbana í Budapest í august 2010. Pál Joensen vann silvur og italienski Samuel Pizzetti vann bronsu. Til EM á stuttbana í Helsinki í 2006 vann hann bronsu á sama teini. Roualt vann silvur í 1500m frí til EM á langbana í Budapest í 2006. Í kappingini Mediterranian Games 2005 vann hann gull í 1500m frí, silvur í 800m frí og bronsu í 400m frí.

Keldur
 sports-reference.com

Franskir svimjarar
Fraklendingar
Føðingar í 1986
Svimjarar á Summar-OL 2008


Snoop Dogg

Cordozar Calvin Broadus (føddur 20. oktober 1971, i Long Beach, Kalifornia) betri kendur sum Snoop Dogg er ein kendur amerikanskur rappari, sjónleikari og prodúsari.

Tónleika útgávur

 Doggystyle (1993)
 Tha Doggfather (1996)
 Da Game Is to Be Sold, Not to Be Told (1998)
 No Limit Top Dogg (1999)
 Tha Last Meal (2000)
 Paid tha Cost to Be da Boss (2002)
 R&G (Rhythm & Gangsta): The Masterpiece (2004)
 Tha Blue Carpet Treatment (2006)
 Ego Trippin' (2008)
 Malice n Wonderland (2009)
 Doggumentary (2011)

Filmografi

 1994: Murder Was the Case (Platinum)
 1998: Caught Up
 1998: Half Baked
 1998: Da Game of Life
 1998: Hot Boyz
 1998: Ride
 1999: Whiteboyz
 1999: Urban Menace
 2000: Tha Eastsidaz
 2000: Up in Smoke Tour
 2001: Baby Boy
 2001: Training Day
 2001: King of the Hill (rødd)
 2001: Bones
 2001: The Wash
 2003: Malibu's Most Wanted
 2003: Old School
 2004: Starsky & Hutch
 2004: Soul Plane
 2004: Volcano High
 2005: Boss'n Up
 2005: Racing Stripes (rødd)
 2006: The Tenants
 2006: Weeds: Spældi seg sjálvan
 2006: Hood of Horror
 2007: Arthur and the Invisibles (rødd)
 2007: Monk (filmsrøð)
 Áðrenn sjálva byrjanina av filminum, singur hann tittul sangin hjá Randy Newman It's a Jungle out There".
 2007: The Boondocks (filmsrøð)
 2008: Singh Is Kinng (spælir seg sjálvan)
 2008: Snoop Dogg's Father Hood (spælir seg sjálvan)
 2009: Futurama: Into the Wild Green Yonder (rødd)
 2009: Dogg After Dark: Spælir seg sjálvan
 2009: Xavier: Renegade Angel (rødd)
 2009: Brüno (cameo appearance)
 2009: Falling Up
 2010: Down for Life
 2010: One Life to Live spældi Calvin Broadus
 2010: 30 for 30 - Straight Outta L.A. (spældi seg sjálvan)
 2010: Freaknik: The Musical
 2010: Malice n Wonderland sum Malice
 2010: Big Time Christmas spælir seg sjálvan
 2011: 90210 (Sjónvarps røð) spælir seg sjálvan
 2011: Roast of Donald Trump

Bókmentir
 Snoop Dogg (1999). Tha Doggfather: The Times, Trials, and Hardcore Truths of Snoop Dogg. New York, N.Y., U.S.: William Morrow and Company. ISBN 0-688-17158-3

Útvortis ávísingar

 Snoopdogg.com
 Snoop Dogg á Geffen Records
 Snoop Dogg á Allmusic
 Snoop Dogg á Discogs

Amerikanskir tónleikarar
Amerikanskir sjónleikarar
Afroamerikanarar
Føðingar í 1971


Buon Me Thuot Floghavn

Buon Ma Thuot Floghavn (vjetnamesiskt: Sân bay Buôn Ma Thuột) er ein flogvøllur í Buon Ma Thuot, Đắc Lắc, Vjetnam. Lendingarbreytin er asfalterað og er 3000 metrar long.

Flogvøllir í Vjetnam


Ca Mau Floghavn

Cà Mau Floghavn (vjetnamesiskt: Sân bay Cà Mau) er ein flogvøllur í Ca Mau landslutinum í Vjetnam. Flogvøllurin er 1500 metrar langur og er lagdur við asfalt. Floghavnin liggur 2 km frá miðbýnum í Cà Mau.

Søga
Flogvøllurin varð bygdur av fraklendingum í 1933 og nevndist tá Moranc Airfield, býurin nevndist tá Quản Long. Flogvøllurin var tá 400 m langur og 16 metrar breiður.
Undir Vietnam-krígnum, var ein hernaðar flogsstøð har.

Flogvøllir í Vjetnam


Da Nang Floghavn

Da Nang Floghavn (vjetnamesiskt: Sân bay Đà Nẵng) er ein flogvøllur í Da Nang, Nam Trung Bo, Vjetnam. Fraklendingar bygdu flogvøllin í 1930.

Flogvøllurin er tann triði altjóða flogvøllurin í Vjetnam, hinir báðir eru Noi Bai International Airport (Hanoi) og Tan Son Nhat International Airport (Ho Chi Minh City), og er týdningarmikil fyri ferðafólkaflutning til og frá tí sentrala partinum av Vietnam.

Flogvøllir í Vjetnam


Dan Djurhuus

Dan Djurhuus (føddur 15. august 1978 í Vági) er føroyskur fótbóltsleikari. Dan er ein av teimum mest royndu leikarunum hjá FC Suðuroy. Barna- og ungdómsárini spældi hann við VB, í vaksnamanna árunum hevur hann spælt fyri barndómsfelagið VB, sum legði saman við Sumba í 2005 og fekk navnið VB/Sumba. Felagið skiftið navn til FC Suðuroy í 2010. Eitt tíðarskeið í 1996 spældi Dan við B36. Dan spælir sum miðvallaleikari, men hann hevur tó eisini onkuntíð spælt sum verjuleikari og áleypari.

Høvuðsmálskjútti hjá VB/Sumba í 2007
Dan Djurhuus skoraði 5 mál fyri VB/Sumba í 2007. Hann var toppskorari fyri besta liðið hjá VB/Sumba tað árið.

Millum 10 teir bestu av málskjúttunum hjá FC Suðuroy, VB/Sumba og VB
22. august 2010 skrivaði Suðuroyarportalurin um Jón Krosslá Poulsen, sum tá júst hevði skorað sítt mál nummar 56 fyri FC Suðuroy (og VB/Sumba og VB), og harvið gjørdist tann mest skorandi leikarin. Í tí sambandi varð eisini nevnt, at Dan Djurhuus hevur skorað 40 mál fyri besta liðið hjá FC Suðuroy, VB/Sumba og VB og er nummar 6 næst eftir Pól Thorsteinsson, sum hevur skorað 51 mál. Í dystinum móti B71, sum varð spældur á Sandi 26. september 2010 skoraði Dan Djurhuus eitt av tveimum málum, tað var sostatt hansara mál nummar 41 fyri felagið (íroknað VB og VB/Sumba).

Keldur
 Football.fo, máltindurin 2007.
 FaroeSoccer.com
 Soccerandequipment.com

Útvortis ávísingar
 FCSuduroy.com.
 Zerozerofootball.com
 YouTube.com, samrøða við Dan Djurhuus.

Djurhuus, Dan
Djurhuus, Dan
FC Suðuroy leikarar
Vágbingar


Spurvaheykur

Spurvaheykur (frøðiheiti - Accipiter nisus) er vanligur í skógarlendi í Evropa og Asia. Hann eigur í útnyrðing vestur ímóti Norðuratlantshavi. Hendinga fuglar hava átt í Orknoyggjum. Spurvaheykurin í Skandinavia er flytifuglur. Í flytitíðini er vanligt at síggja spurvaheyk, hóast teir er fáir. Onkur er eisini at síggja um veturin. Longur í útnyrðing er hann veruliga sjaldnari. Spurvaheykur er blágráur ránsfuglur, sum dúgva til støddar, langt vel og árundaðar veingir. Um kjósina og undir búkinum hevur hann tættar tvørrípur. Einastu fuglar, ið líkjast spurvaheyki á liti, eru geykur og høsnaheykur, men høsnaheykur er størri og sæddur bara í Orknoyggjum.

Sí eisini
 Fuglar í Føroyum

Fuglar
Falconiformes


Høsnaheykur

Høsnaheykur (frøðiheiti - Accipiter gentilis)

Sí eisini
 Fuglar í Føroyum

Fuglar
Falconiformes


Phu Cat Floghavn

Phu Cat Floghavn (vjetnamesiskt: Sân bay Phu Cat) er ein flogvøllur í Quy Nhon, Binh Dinh, Vjetnam. Lendingarbreytin er 3051 metrar long.

Flogvøllir í Vjetnam


Ringanna Harri (Skaldsøga)

Ringanna Harri er ein skaldsøga (ævintýr) eftir John Ronald Reuel Tolkien, umsett til føroyskt av Axel Tórgarði.

Skaldsøgan er býtt í 3 partar (eina triologi), 1. Ringliðið (The Fellowship of the Ring), 2. Tey bæði tornini (The Two Towers) og 3. Kongurin kemur aftur (The Return of the King). Bókin er í veruleikanum eitt framhald av Hobbanum (The Hobbit), sum John Ronald Reul Tolkien skrivaði í 1937.

Í árunum 2001, 2002 og 2003 varð ein filmstriologi givin út, sum var grundað á bøkurnar.

Sí eisini
 Ringanna Harri (filmstriologi)
Aldarinnar 100 bøkur sambært Le Monde

Hugflog
Enskar bókmentir
Skaldsøgur


Ringanna Harri (filmstriologi)

Ringanna Harri (á enskum: Lord of the Rings) er ein filmstriologi, ið er gjørd eftir skaldsøguni eftir J. R. R. Tolkien av sama navni. Søgan gongur fyri seg í ævintýrheiminum Miðgarði.

Filmarnir vórðu produseraðir undir leiðslu av Peter Jackson og útgivnir av New Line Cinema. Hetta er ein av dýrastu filmframleiðslum í søguni, við eini fíggjaætlan uppá 270 milliónir amerikanskar dollar, projektið vardi meir enn átta ár og filmingin fór fram í Nýsælandi, heimlandi Peter Jacksons.

Ringanna Harri var ein stór fíggjarlig suksess og filmarnir liggja sum nr. 11, 5 og 2 á listanum yvir filmar við flest inntøkum. Filmarnir hava tilsamans vunnið 17 Oscars.

Filmarnir

Filmarnir komu út í tíðarskeiðinum 2001-2003.

 2001: Ringliðið ("The Fellowship of the Ring")
 2002: Tey bæði tornini ("The Two Towers")
 2003: Kongurin kemur aftur ("The Return of the King")

Ringanna Harri


Aberdeen International Football Festival er ein fótbóltsstevna í Aberdeen í Skotlandi, sum er hvørt summar í juli. Stevnan byrjaði í 1981. Stevnan er fyri børn og ung í aldrinum 14-16 ár. Luttakararnir koma úr ymiskum londum. Føroyar hava luttikið fleiri ferðir. Í 2006 vann ungdómslandsliðið Føroyar U15 kappingina fyri dreingir 14, meðan Føroyar U17 vann silvur.

Keldur
AIFF-Aberdeen.com
Football.fo
 Ársfrágreiðing 2006 hjá FSF, síðurnar 247-260.

Ítróttur


Ringanna Harri - Ringliðið (filmur)

Filmurin Ringanna Harri: Ringliðið (enskt: The Lord of the Rings: The Fellowship of the Ring) er fyrsti partur av trilogiini ið er bygd á bókina hjá J. R. R. Tolkien av sama navni, produseraður av Peter Jackson.

Leiklutir

Slóðir úteftir

 Almenn heimasíða hjá Filmstriologiini.

Ringanna Harri


Dunnuheimurin hjá Disney

Dunnuheimurin hjá Disney er eitt óalment heiti, ið stundum verður brúkt um ævintýrheimin, ið umfatar Dunnald Dunnu og familju hansara, vinir og fíggindar í Dunnuvík og aðrastaðni.

Persónar
Persónar í søgunum og árið sum teir fyrst komu fram.
 Dunnaldur Dunna (1934)
 Dúnhild Dunna (1940)
 Dinni, Danni og Dunni (1937)
 Píl, Ata og Juhild (1952)
 Gánus Gás (1939)
 Fálgeir Dunna (1964)
 Dunnomman (1943)
 Gírikur McGvagg (1947)
 Gideon McGvagg (1956)
 Dálkaði Dalbjørn McGvagg (??)
 Beata Dunna (1967)
 Frøkun Kvikkvagg (1961)
 Albert Gvaggheyggj (1954)
 Birgit McBrúð (1960)
 Jubal Skart (1961)
 Gylta Gripsdóttir (1952)
 Gulfinnur Gorront (1948)
 Nábal Gullnáp (1956)
 J.D. Kjølhál (1961)
 Hákun Kjølhál (1970)
 Argus McSvín (1954)
 Snildi B. Sniss (1965)
 Salmundur J. Tokkason (1952)
 Bólivar (1936)
 Búrtjóvarnir (1951)
 Búrungarnir (1965)
 Úlvungarnir (1951)
 Títurnar (1954)
 General Trýn (1958)
 Gongumenn (1968)
 Snúðri Bikshani (1952)
 Pillkur (1956)
 Ørnolvur Arnason (1966)
 Kornelius Knarront (1952)
 Klossmundur (1932)
 Mikkjal Mús (1928)
 Mia Mús (1928)
 Halldóra Hagamús (1932)
 Magni og Høgni Hagamús (1932)
 Milja og Mina Mús (??)
 Belja Kúdóttir (1928)
 Magnus í Meil (1929)
 Skrukku Sissal (1934)
 Hulda Trøllont (1961)
 Løgmundur Fúti (1939)
 Svarti Per (1925)
 Kipp & Kjapp (1943)
 Ludvík av Antarheyggi (1961)
 Blekkhamur (1939)
 harra Illmann (1943)
 Tvøri Knarvi (1964)
 Malan Díggilsi (1952)
 Jónas Telgi Effarsey (1954)
 Baldvin Bjørn (1950)
 Bárður McGás (1997)
 Mata Harriet (1966)
 Pætur Purkhús (1934)
 Borgar Svínið (1960)
 Ripar Bitlar (2006)
 Erakanski fuglur (1944)
 Madam Mimm (1963)
 Severin Svikari (1930)
 Lias Krymp (í 30'unum)
 Skipar Gamm (1935)
 Lykkir Kloss (1988)
 Katta Blomm (1929)
 Kunnbjartur Sjógvhøna (1945)
 Eta Beta (1947)
 Doktar Einskort (1936)

McGvagg-klanurin

McApirru-klanurin

Vangaskeggjar

Disneyfigurar úr DuckTales:

 Bedda Nevheyggj (??)
 Fitjuborg Vandergvagg (1987)
 Maks Kloss (1992)
 Butlarin Dunndur (??)
 Veingjardun Dunna (1991)
 Hevndar-Dunnan (??)
 Pó Trøllont (2011)
 Valgerð Dunnubill (??)
 Millióna Dunnubill (??)
 Fjaðra á Dunga (??)
 Null Null Dunna (1987)
 Knúlvar og Sorleif Fillikov (2017)
 Fall-Hjálmar McOnt (1987)
 Flykra McOnt (??)
 Skot-Páll McOnt (1987)
 Stígur í Fellu (??)
 Fenton í Stropa (??)
 Eva Trøllont (??)

Listar
Uppspunnin fólk
Teknirøðir


Havnar Svimjifelag

Havnar Svimjifelag (stytt HS) er føroyskt svimjifelag við heimstaði í Havn. Felagið varð stovnað 8. september 1938.

Vinnari av Ægir Stevnu í oktober 2010
Havnar Svimjifelag gjørdist vinnari av úttøku svimjikappingini, sum var í Klaksvík 23. - 24. oktober 2010. HS vann 14 gull og tilsaman 33 heiðursmerki. Heiðursmerkini vóru býtt soleiðis ímillum feløgini:
 Havnar Svimjifelag 14 gull, 9 silvur og 10 bronsu
 Suðuroyar Svimjifelag 10 gull, 9 silvur og 8 bronsu
 FLOT 7 gull, 1 silvur og 2 bronsu
 Ægir 6 gull, 11 silvur og 12 bronsu
 Fuglafjarðar Svimjifelag 1 gull, 8 silvur og 5 bronsu

Nevndin
Soleiðis sær nevndin út eftir eykaaðalfundin 9. oktober 2013:
Formaður: Erling Eidesgaard
Næstformaður: Eirikur Hofgaard
Peningarøkil: Leivur Michelsen
Skrivari: Annika Anthoniussen
Nevndarlimur: Armgarð Weihe
Nevndarlimur: Rannvá G. Rasmussen

Keldur

 Havnarsvimjifelag.com

Ávísingar úteftir
 Havnarsvimjifelag.com

Føroysk svimjifeløg
Svimjing í Føroyum


Músvákur

Músvákur (frøðiheiti - Buteo buteo) er miðalstórur ránsfuglur, umleið sum veiðifalkur ella ravnur til støddar. Sum spurvaheykur, so er músvákur vanligur í skógarlendi í Evropa og Asia, men best dámar honum at vera á víðilsi í smáum lundum, tí hann tekur mest mýs. Í hesi øldini er hann komin víðari um í Norðuratlantshavi, og hann er vorðin búfuglur í Ytru Suðuroyggjum og er ikki óvanligur í Orknoyggjum. Í Hetlandi er hann framvegis javnan gestur. Líkt er til, at músvákur úr Noreg og Svøríki er ikki so nógv á okkara leiðum, sum nógvir aðrir ránsfuglar her norðuri. Slagið vil, so leingi sum gjørligt, sleppa undan at flúgva um havið.

Á flogi síggjast veingirnir at vera breiðir og heldur langir. Velið er breitt og stutt. Høvdið er breiðvaksið og kubbut eftir støddini á fuglinum. Tá ið hann sveimar, og veingirnir eru eitt sindur hevjaðir, er hann ikki lítið átøkur ørn. Hann kann vera torførur at kenna frá býváki og fjallváki. Óheppið er at nýta litin og litsetingina sum eyðkenni at greina músvák eftir, av tí at fuglarnir eru so ójavnir á liti. Summir eru ljósir, aðrir heilt dimmmorreyðir. Hann er oftast dimmur undir kvørkrunum og hevur ljósa rond um kjósina. Hann er vanliga dimmur um liðirnar kanska allan búkin. Upp undir vongin síggjast flogfjaðrarnar og velfjaðrarnar, mest oman á velinum, tætt hjá at vera settar við smølum tvørrípum.

Sí eisini
 Fuglar í Føroyum

Fuglar
Falconiformes


Fjallvákur

Fjallvákur (frøðiheiti - Buteo lagopus)

Sí eisini
 Fuglar í Føroyum

Fuglar
Falconiformes


Kongaørn

Kongaørn (frøðiheiti - Aquila chrysaetos)

Sí eisini
 Fuglar í Føroyum

Fuglar
Falconiformes


Velbrún ørn

Velbrún ørn (frøðiheiti - Aquila pennata, Hieraaetus pennatus)

Sí eisini
 Fuglar í Føroyum

Fuglar
Falconiformes


Reyðsmyril

Reyðsmyril (frøðiheiti - Falco naumanni)

Sí eisini
 Fuglar í Føroyum

Fuglar
Falconiformes


Grýtissmyril

Grýtissmyril ella Tornfalkur (frøðiheiti - Falco tinnunculus) líkist nógv smirli, menn kennist frá honum av tí, at hann er meira reyðbrúnur omaná og hevur longri vel. Flogið hevur hann lætt og vakurt; ofta hongur hann stillur og veipar í luftini. Sjáldan gevur hann seg eftir fuglum; mest etur hann mýs og ormar. Í Føroyum vita menn hann sera sjáldan vera sæddan; men vist er tað, at hann fleiri ferðir hevur verið kendur fyri smiril.

Sí eisini
 Fuglar í Føroyum

Keldur
 Mikkjal á Ryggi: Fuglabókin, Dýralæra II. 1951.

Fuglar
Falconiformes


Kvøldsmyril

Kvøldsmyril (frøðiheiti - Falco vespertinus)

Sí eisini
 Fuglar í Føroyum

Fuglar
Falconiformes


Vákasmyril

Vákasmyril (frøðiheiti - Falco subbuteo)

Sí eisini
 Fuglar í Føroyum

Fuglar
Falconiformes


Veiðifalkur

Veiðifalkurin (frøðiheiti: Falco rusticolus) er eina størstur av falkum. Hann eigur einans norðuri í kuldalondum. Liturin er ymissur, broyttur eftir landinum. Í Grønlandi er hann hvítur við nøkrum dimmum smáblettum á bakinum. Í Íslandi er hann hvítur um høvd og bringu, annars ljóst grásprøklutur. Í Noregi og aðrastaðni er hann høvuðsvartur og dimt sprøklutur. Hann eigur í homrum høgt til fjalls. Ofta sæst hann sita har og stara eftir fongi - eyguni hevur hann avbæra góð - so strýkur hann avstað eftir einum fugli, slær hann niður við vongknúgvanum, ella skræðir hann við nevi og klóm. Í fuglabjørgunum ger hann ræðuligt herverk. Morgun og kvøld er hann á ferð, tekur ein lomviga ella lunda, tægar hann sundur og etur so tað besta burtur úr honum. Um veturin heldur hann seg helst fram við sjónum, tí har er mest at veiða. Í gomlum døgum høvdu kongar og ríkir høvdingar tamar falkar, sum vóru vandir til at taka flúgvandi fugl og bera teimum. Nú er tað avlagt í Evropa, men summstaðni í Asia veiða menn enn við falkum. Áður kom veiðifalkur ofta til Føroyar, nú sæst hann sera sjáldan, orsakin er tann, at hann er fækkaður nógv í Íslandi.

Sí eisini

 Fuglar í Føroyum

Keldur

 Mikkjal á Ryggi: Fuglabókin, Dýralæra II, 1951.

Fuglar
Falconiformes


Ferðafalkur

Ferðafalkur (frøðiheiti - Falco peregrinus)  er um allan heim. Ferðafalkur er størri enn smyril, minni enn veiðifalkur. Av tí at bøgan og stegin eru ólík á stødd, er skjótt at fara skeivur báðar vegir, tá ið hann verður greindur. Hann tykist upp aftur kropp størri enn smyril, velið er heldur styttri. Veingirnir eru spískir, men teir eru breiðir inn at kroppinum. Gamli fuglurin er lættur at greina, helst tætt hjá, tá ið væl ber til at síggja litir og litsetning. T.d. týðuligi liturin niður á knokkin og breiði liturin niður undan eygunum gera allan munin.

Í Norðuratlantshavi er hann spjaddur um í skotsku oyggjaflokkunum sum búfuglur. Her eigur hann eisini við fuglabjørg, og tá tekur hann helst havhest. Sæst hann í Føroyum og í Íslandi, er hann flytifuglur, komin úr Skotlandi ella norðanífrá.

Sí eisini
 Fuglar í Føroyum

Fuglar
Falconiformes


Kári P. Højgaard

Kári Páll Højgaard (føddur 21. juli 1951 á Strondum) er føroyskur politikari, valdur á Føroya Løgting í 2001 fyri Sjálvstýrisflokkin. Frá 2011-13 var hann innlendismálaráðharri. Kári er limur í Útnorðurráðnum, har hann eisini var formaður í tíðarskeiðnum 2008-09 og aftur í 2011-12. Hann hevur verið annar fasti limurin í Norðurlandaráðnum. Áðrenn hann gjørdist politikari arbeiddi hann sum postmaður í Eysturoynni frá 1971, áðrenn tað var hann nøkur ár til skips. Hann er giftur við Simonu, fødd Eliasen úr Fuglafirði, tey eiga seks børn.

Lívsleiðin í politikki

Landsstýrismaður í innlendismálum 2011 - 2013
Kári P. Højgaard var innlendismálaráðharri í Aðru stjórnini hjá Kaj Leo Holm Johannessen frá 14. september 2011 til 5. september 2013. Løgmaður loysti hann úr starvi eftir at mikið rok hevði verið um Eysturoyartunnilin, sum Kári P. Højgaard hevði ætlanir um at lata danska felagið Copenhagen Infrastructure Partners (CIP) gera fyri pensjónspening úr Danmark, frá PensionDanmark. Rokið stóð eitt nú av, at sáttmálin var loyniligur, og av ymiskum upplýsingum ið komu út til fjølmiðlarnar. Møtstøða var eisini um at yvirskotið av tunnilspengunum fór av landinum, onkur nevndi talið 3 milliardir. Landsstýrismaðurin hevði fingið heimild í 2010 til at føra samráðingar við privat feløg um at byggja undirsjóvartunlar, tað var áðrenn Kári P. Højgaard kom í landsstýrið. Avtalan við CIP skuldi eftir ætlan undirskrivast 27. juni 2013, men løgmaður valdi í staðin at løgtingið skuldi sleppa at taka støðu til verkætlanina. Innlendismálaráðið gjørdi tí eitt lógaruppskot, sum varð lagt fyri løgtingið. Trupulleikin var, at av tí at sáttmálin var loyniligur, so kendu løgtingslimir ikki til innihaldið í sáttmálanum. Teir kundu undirskriva eitt trúnaðarskjal, har teir lovaðu ikki at siga nakað um innihaldið í sáttmálanum við nakran. Bert ein tingmaður tók av og læs sáttmálan, tað var Janus Rein. Tað varð avtalað við CIP, at sáttmálin skuldi undirskrivast 31. august 2013, men tá dagurin kom, bleiv sáttmálin ikki undirskrivaður, tí mett varð ikki at meiriluti var fyri lógaruppskotinum. Av tí at sáttmálin ikki bleiv undirskrivaður 31. august, skuldi CIP fáa 1 millión í endurgjaldið, tað var sambært avtalu. 5. september 2013 valdi løgmaður at loysa Kára P. Højgaard úr starvinum sum innlendismálaráðharri, og tók sjálvur við til nýggjur innlendismálaráðharri er settur. Løgmaður segði orsøkina vera politiskt órógv.

Løgtingslimur
Hann varð varamaður á Føroya Løgtingi frá 26. Februar 2001 til 30. apríl 2002. Løgtingsmaður frá 30. apríl 2002.

Formaður Sjálvstýrisfloksins
Kári P. Højgaard varð valdur til formann fyri Sjálvstýrisflokkin í 2002. Hann var formaður til oktober 2010, tá Kári á Rógvi gjørdist nýggjur formaður. Á løgtingsvalinum 29. oktober 2011 fekk flokkurin bara eitt tingfólk valt, og tað var Kári P. Højgaard. Flokkurin helt aðalfund 10. november 2011 og valdi Kára P. Højgaard til formann. Sambært viðtøkum felagsins skal formaðurin veljast millum tinglimir ella landsstýrisfólk floksins, flokkurin fekk eitt landsstýrisfólk, men aðalfundurin varð hildin mitt undir telvingini av landsstýrissessum, so onki var endaliga avgjørt tá. Kári P. Højgaard hevur verið formaður Sjálvstýrisfloksins hesi tíðarskeið:

2002 - oktober 2010
november 2011 - apríl 2015

Hin 9. apríl 2015 varð kunngjørt á tíðindafundi, at Kári P. Højgaard tók seg aftur sum formaður Sjálvstýrisfloksins, nýggjur formaður gjørdist Jógvan Skorheim, sum eisini var borgarstjóri í Klaksvík. Kári helt tó fram sum løgtingsmaður og ætlaði eisini at stilla upp til løgtingsvalið 2015.

Limur í Útnorðurráðnum
Kári P. Højgaard gjørdist formaður í Útnorðurráðnum í august 2008. Formansposturin skiftir á hvørjum ári millum tey trý londini. Í 2011 var hann eisini formaður í Útnorðurráðnum. Føroya Løgting valdi hesi til limir í Útnorðurráðnum í 2008:

Kári P. Højgaard úr Sjálvstýrisflokkinum
Andreas Petersen úr Javnaðarflokkinum
Poul Michelsen úr Fólkaflokkinum
Bergtóra Høgnadóttir Joensen úr Tjóðveldi
Magni Laksáfoss úr Sambandsflokkinum
Jenis av Rana úr Miðflokkinum

Nevndarsessir á Føroya Løgtingi

 2008–2012 Limur í Vinnunevndini
 2004–2008 Formaður í Landsstýrismálanevndini
 2004–2008 Limur í Fíggjarnevndini
 2002–2004 Limur í Fíggjarnevndini
 2002–2004 Limur í Mentanarnevndini
 2001–2002 Limur í Fíggjarnevndini

Býráðslimur og varaborgmeistari
Kári P. Højgaard var býráðslimur í Runavíkar Býráð 1989-2008. Hann var varaborgarstjóri í tíðarskeiðnum 2005-08. Hann stillaði ikki upp aftur til býráðvalið í 2008.

Keldur

Løgtingið 150 – Hátíðarrit, bind 2 (2002), s. 290 (PDF)
 Logting.fo
 Council of Runavík
 Norden.org Nordic Council - Official co-operation in the Nordic Region
 Members of the Faroese Parliament

Ávísing úteftir
 Sjalvstyri.fo
 Norden.org

Føroyskir politikarar
Højgaard, Kári P.
Innlendismálaráðharrar í Føroyum
Løgtingslimir
Politikarar úr Sjálvstýrisflokkinum
Strandingar


Mikkjal Sørensen

Mikkjal Sørensen (føddur 18. juni 1956 í Porkeri) er føroyskur politikari, og var í 20 ár fram til 2005 stjóri í Suðuroyar Sparikassa. Hann er bygdaráðsformaður í Porkeris Bygdarráð. Hann hevur fleiri ferðir siti á Føroya Løgtingi sum varaumboð fyri Javnaðarflokkin. Hann møtti fast fyri Jóannes Eidesgaard í tíðarskeiðnum 1991-1994 og fyri Hans Paula Strøm frá 4. februar 2008 til 13. juli 2009.

Nevndarsessir á Føroya Løgtingi

 2008-09 Limur í Trivnaðarnevndini

Keldur
Løgtingið 150 – Hátíðarrit, bind 2 (2002), s. 352–353. (PDF)

Ávísingar úteftir
Mikkjal Sørensen, logting.fo

Borgarstjórar í Føroyum
Føroyskir politikarar
Føðingar í 1956
Løgtingslimir
Porkeningar


Hildur Vestergaard

Hildur Vestergaard (fødd 1968, uppvaksin í Vági) er ein føroyskur politikari. Hon var borgarstjóri í Sumbiar kommunu frá 2009 til 2012. Hon varð vald í Sumbiar býráð til kommunuvalið í november 2008. Hildur er uppvaksin í Vági, men giftist til Sumbiar og hevur búð har síðan.

Útvortis ávísingar

Borgarstjórar í Føroyum
Føroyskir politikarar
Føroyskar kvinnur í politikki
Vágbingar
Sumbingar
Føðingar í 1968